cyanic-selkie/wikianc huggingface dataset:
লাইকা
প্ৰশিক্ষণ আৰু অভিযান
স্পুটনিক ২ ৰ কেবিন খুব সৰু আছিল। ইমান সৰু ঠাইত থাকিবলৈ কুকুৰ কেইটাক অভ্যস্ত কৰাৰ বাবে প্ৰায় ২০ দিন পৰ্যন্ত সিহঁতক ইয়াতকৈ সৰু কক্ষত ৰখা হৈছিল। ইমান সৰু ঘৰত থকাৰ কাৰণে সিহঁতৰ মল-মূত্ৰ ত্যাগ বন্ধ হৈ গৈছিল, বিশ্ৰামত ব্যঘাত ঘটাৰ বাবে সিহঁতৰ অৱস্থা স্বাভাৱিকৰ তুলনাত যথেষ্ট বেয়া হৈ গৈছিল। মল নৰম কৰিবৰ বাবে লেক্সাটিভ ব্যৱহাৰ কৰিও কোনো সুফল পোৱা নগৈছিল। গৱেষক সকলে বুজিলে যে অনেক দিনৰ নিয়মিত প্ৰশিক্ষণৰ বাদে কোনো গত্যন্তৰ নাই। কুকুৰ কেইটাক এটি চেন্ত্ৰীফিউজত ৰখা হৈছিল যাতে ষ্টিমুলেছনৰ মাধ্যমত ৰকেট উৎক্ষেপণৰ সময়ৰ ত্বৰিত পৰিৱেশ সৃষ্টি হয়। তাৰ উপৰি মহাকাশযানৰ শব্দৰ ষ্টিমুলেছন কৰা এটি যন্ত্ৰৰ মাধ্যমেও সিহঁতক প্ৰশিক্ষণ দিয়া হৈছিল। ইয়াত সিহঁতৰ হৃদ্‌কম্পনৰ হাৰ দ্বিগুণ হৈ গৈছিল আৰু চাপ ৩০-৬৫ টৰ পৰ্যন্ত বাঢ়ি গৈছিল। সিহঁতক এক প্ৰকাৰৰ পুষ্টিকৰ জেল খাবলৈ দিয়া হৈছিল। মহাকাশত এই জেলকে সিহঁতৰ খাদ্য হিচাপে নিৰ্ধাৰণ কৰা হৈছিল।
উৎক্ষেপণ স্থলীলৈ লৈ যোৱাৰ আগতে এজন বিজ্ঞানীয়ে লাইকাক তেওঁৰ লগত নিজৰ ঘৰলৈ লৈ যায়। ছোভিয়েট মহাকাশ অভিযানৰ বিষয়ে লিখা এটি কালপঞ্জিমূলক গ্ৰন্থত ড॰ ভ্লাদিমিৰ ইয়াজদোভ্‌স্কিয়ে লিখিছে, "মই তাইৰ বাবে সুন্দৰ কিছু কৰিব বিচাৰিছিলোঁ : কাৰণ তাইৰ আয়ু খুব কম আছিল। "
নাছাৰ এটি দলিলত উল্লেখ কৰা হৈছে, ১৯৫৭ চনৰ ৩১ অক্টোবৰ অৰ্থাৎ উৎক্ষেপণৰ ৩ দিন পূৰ্বেই লাইকাক কৃত্ৰিম উপগ্ৰহটোৰ ভিতৰত স্থাপন কৰা হৈছিল। উৎক্ষেপণৰ দিনা তাত প্ৰচণ্ড শীত পৰিছিল। এই কাৰণে এটি নমনীয় নলীৰ সহায়ত তাৰ ভিতৰত গৰম পানী প্ৰৱাহিত কৰাৰ মাধ্যমত লাইকাৰ ধাৰকটোক গৰম ৰখা হৈছিল। উৎক্ষেপণৰ ঠিক আগে আগে লাইকাক সকলো সময়তে পৰ্যবেক্ষণ কৰাৰ বাবে দুজন সহকাৰী নিয়োগ কৰা হৈছিল।
বহিঃসংযোগ
শ্ৰেণী:মহাকাশচাৰী শ্ৰেণী:কুকুৰ শ্ৰেণী:বিখ্যাত জীৱ-জন্তু
জয়া ভট্টাচাৰ্য
জয়া ভট্টাচাৰ্য (Jaya Bhattacharya, জন্ম: ১ জুলাই ১৯৭৮) এগৰাকী ভাৰতীয় অভিনেত্ৰী। তেওঁ দূৰদৰ্শন ধাৰাবাহিক বোৰত বিপক্ষ ভূমিকা পালন কৰাৰ বাবে জনা যায়। তেওঁ বোলছবিতো বিভিন্ন চৰিত্ৰ ৰূপায়ণ কৰিছে। তেওঁ ষ্টাৰ প্লাছৰ জনপ্ৰিয় ধাৰাবাহিক 'কিউ কি চাছ ভি কভি বহু থি'ত কৰা অভিনয়ৰবাবে বিশেষভাৱে জনাজাত। ইয়াৰ লগতে তেওঁ 'কচম চে', 'ঝাঁসী কি ৰাণী', 'গংগা', 'থপকি প্যাৰ কি', 'চিলচিলা বদলতে ৰিষ্টো কা' আদি জনপ্ৰিয় টিভি ধাৰাবাহিকত অভিনয় কৰিছে। ২০২০ চনৰ শ্ৰেষ্ঠ নাট্য শৃংখলাৰ আন্তৰ্জাতিক এমি বঁটা বিজয়ী 'দিল্লী ক্ৰাইম'তো তেওঁ অভিনয় কৰিছে।
প্ৰাৰম্ভিক জীৱন
১৯৭৮ চনৰ ১ জুলাই তাৰিখে অসমৰ গুৱাহাটীত জয়া ভট্টাচাৰ্যৰ জন্ম হৈছিল।
কৰ্মজীৱন
তেওঁ 'দেৱদাস' আৰু 'লজ্জা' ছবিত অভিনয় কৰিছিল। ষ্টাৰ প্লাছৰ জনপ্ৰিয় ধাৰাবাহিক 'কিউ কি চাছ ভি কভি বহু থি'ত তেওঁ পায়েলৰ চৰিত্ৰত অৱতীৰ্ণ হৈছিল। ইয়াৰ লগতে তেওঁক 'বনু টেৰি দুলহন'তো দেখা গৈছিল। ২০০০ চনৰ 'ফিজা' বোলছবিত তেওঁক বিশেষ চৰিত্ৰত দেখা গৈছিল। তাৰপিছত তেওঁ 'জিজ্ঞাসা' চিনেমাখনত কাম কৰিছিল। ইয়াত তেওঁক এগৰাকী বিতৰ্কিত অভিনেত্ৰীগৰাকীৰ ওপৰত তথ্যচিত্ৰ নিৰ্মাণ কৰিব বিচৰা চলচ্চিত্ৰ নিৰ্মাতাৰ ৰূপত দেখা গৈছিল। ২০০৭ চনত তেওঁক জি টিভিৰ জনপ্ৰিয় ধাৰাবাহিক 'কচম ছে'ত দেখা গৈছিল। পিছলৈ তেওঁ জি টিভিৰে অন্য এখন জনপ্ৰিয় ঐতিহাসিক ধাৰাবাহিক 'ঝাঁসী কি ৰাণী'ত শক্কু বাইৰ চৰিত্ৰ ৰূপায়ণ কৰিছিল। ২০১৫-১৭ চনত তেওঁ 'থপকি প্যাৰ কি'ত অভিনয় কৰিছিল আৰু ২০১৮ চনত 'বাধো বহু'ত এগৰাকী সমাজ সেৱিকা সুষমা বুৱাৰ ৰূপত দেখা গৈছিল।
২০১৯ চনত তেওঁক নেটফ্লিক্সৰ জনপ্ৰিয় ৱেব চিৰিজ 'দিল্লী ক্ৰাইম'তো অভিনয় কৰিছিল।
তথ্য উৎস
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেত্ৰী
নাৰ্জী
নাৰ্জী গৃহসজ্জাত ব্যৱহাৰ হোৱা এটি সুগন্ধী ফুল। এই ফুলৰ কৃষি প্ৰণালী একেবাৰেই সহজ। ভাৰত উপমহাদেশত অতীতৰে পৰা এই ফুলৰ খেতি আৰু বিভিন্ন কাৰ্য্যত ব্যৱহৃত হৈ আহিছে। নাৰ্জী Compositae গোত্ৰত অন্তৰ্ভুক্ত, বৈজ্ঞানিক নাম Tagetes erecta। । নাৰ্জী ফুল বিভিন্ন জাত আৰু ৰঙৰ হোৱা দেখা যায়। এই ফুল সাধাৰণতে উজ্জ্বল হালধীয়া আৰু কমলা হালধীয়া হয়। সাধাৰণতে নাৰ্জী এটি শীতকালীন ফুল হ'লেও বৰ্তমানে  গ্ৰীষ্ম আৰু বৰ্ষাকালতো ইয়াৰ খেতি কৰা হয়। বাগিচাৰ  শোভা বৰ্ধন উপৰিও বিভিন্ন উৎসৱ-অনুষ্ঠান, পূজা-পাৰ্বন আৰু গৃহসজ্জাত নাৰ্জীক ব্যাপক ভাবে ব্যৱহাৰ কৰা হয়।
নাৰ্জী অসমৰ গৃহস্থ বাগিচাৰ সাধাৰণ ফুল। ১৯৯০ৰ দশকৰ পৰা নাৰ্জী অসম তথা ভাৰতত বাণিজ্যিকভাবে খেতি কৰা হয়। উজনি অসমৰ বিশেষকৈ ডিব্ৰুগড়, শিৱসাগৰ, যোৰহাট, লক্ষিমপুৰ আৰু মধ্য অসমৰ জিলা কেইখনত নাৰ্জী খেতি কৰা হয়। অসমীয়াত নাৰ্জীক গেন্ধালি, গেন্ধাই, জাৰমালতী, 'গোন্ধ-মালতী আদি বিভিন্ন নামেৰে জনাজাত।
জাত
অসমত প্ৰধানত দুই ধৰণৰ নাৰ্জী পোৱা যায়ঃ
ইয়াৰোপৰি বগা নাৰ্জী, জম্বো নাৰ্জী, হাইব্ৰিড আৰু ৰঙা বা চাইনিজ নাৰ্জীৰ খেতি কৰা হয়।
ঔষধীয় গুণ
নাৰ্জী ফুলৰ গছৰ ঔষধীয় গুণ আছে। কটা স্থানত নাৰ্জী গছৰ ৰস লগালে ক্ষত স্থানৰ পৰা তেজ ওলোৱা বন্ধ হয়। গাওঁ সমূহত এতিয়াও কটা-ছিঙাৰ প্ৰাথমিক চিকিৎসাত ইয়াক ব্যৱহাৰ কৰা  হয়।
তথ্য সংগ্ৰহ
শ্ৰেণী:উদ্ভিদজগত শ্ৰেণী:ফুল
তপন দাস
তপন দাস (Tapan Das) অসমৰ এগৰাকী মঞ্চ আৰু চলচ্চিত্ৰ অভিনেতা, নাট পৰিচালক, আবৃত্তিকাৰ আৰু গল্প লিখক।
কৰ্মজীৱন
হাইস্কুলত পঢ়ি থকাৰ সময়তে তপন দাস প্ৰথমে মঞ্চ অভিনয়ৰ লগত জড়িত হয়। গুৱাহাটীৰ মঞ্চত অভিনয় কৰি জনপ্ৰিয় হোৱা তপন দাসে বোলছবিত প্ৰথম অভিনয় কৰে পুলক গগৈ পৰিচালিত 'সেন্দূৰ'ত। বৰ্তমানলৈ কমেও ২০খন বোলছবিত তপন দাসে অভিনয় কৰিছে।
তপন দাসে বিস্ময় আলোচনীৰ পাতত প্ৰথমে চুটি গল্প লিখিবলৈ আৰম্ভ কৰে।
তপন দাসে আবৃত্তিকাৰ হিচাপেও সুখ্যাতি অৰ্জন কৰিছে। তপন দাসৰ দ্বাৰা আবৃত্তি কৰা নীলিম কুমাৰৰ কবিতাই এটা সময়ত প্ৰভুত পৰিমাণে জনপ্ৰিয়তা অৰ্জন কৰিছিল।
বাহ্যিক সংযোগ
শ্ৰেণী:অসমীয়া অভিনেতা শ্ৰেণী:জীৱিত ব্যক্তি শ্ৰেণী:১৯৬২-ত জন্ম
অস্কাৰ বঁটা
অস্কাৰ বঁটা বা একাডেমি বঁটা (Academy Awards বা The Oscars) হৈছে চলচ্চিত্ৰজগতৰ বিভিন্ন ক্ষেত্ৰৰ পাৰদৰ্শিতাক সন্মান জনাই প্ৰদান কৰা আমেৰিকাৰ এক বাৰ্ষিক বঁটা। এই বঁটাপ্ৰাপকে চৰকাৰীভাৱে Academy Award of Merit হিচাপে গণ্য কৰা এটা প্ৰতিমূৰ্ত্তি লাভ কৰে। এই বঁটাপ্ৰদান অনুষ্ঠান পোনপ্ৰথমে ১৯২৯ চনত 'হলিউড ৰ'জভেল্ট হোটেল'ত অনুষ্ঠিত হৈছিল। অস্কাৰ বঁটা প্ৰতিবছৰে Academy of Motion Picture Arts and Sciences (AMPAS)-ৰ উদ্যোগত প্ৰদান কৰা হয়।
পোনপ্ৰথমে ১৯৫৩ দুৰদুৰ্শনযোগে প্ৰচাৰিত এই বঁটা প্ৰদান অনুষ্ঠান বৰ্তমান প্ৰায় ২০০ৰো অধিক দেশত প্ৰচাৰিত হয়। শেহতীয়াকৈ ৮৬ তম অস্কাৰ বঁটা প্ৰদান অনুষ্ঠান ২০১৪ চনৰ ২ মাৰ্চ তাৰিখে লছ এঞ্জেলেছৰ ড'লবি থিয়েটাৰত অনুষ্ঠিত হৈ যায়।
ইতিহাস
১৯২৯ চনৰ ১৬ মে' তাৰিখে হ'লিঊড ৰ'জভেল্ট হোটেলত প্ৰথমবাৰৰ বাবে অস্কাৰ বঁটা প্ৰদান কৰা হৈছিল। এই অনুষ্ঠানত প্ৰায় ২৭০ গৰাকী দৰ্শক উপস্থিত আছিল। ইয়াৰ পৰৱৰ্ত্তী অস্কাৰৰ বঁটা প্ৰদান অনুষ্ঠানটো মে'ফেয়াৰ হোটেল (Mayfair Hotel) ত অনুষ্ঠিত হয়। এই অনুষ্ঠানত দৰ্শকে এটা টিকেটৰ বিনিময়ত পাঁচ ডলাৰ দিছিল। ১৯২৭-১৯২৮ বৰ্ষত পাৰদৰ্শিতা দেখুওৱা বিভিন্নজনক মুঠতে ১৫টা বঁটা প্ৰদান কৰা হৈছিল। এই অনুষ্ঠানটো পোন্ধৰ মিনিটৰ ভিতৰতে সমাপ্ত হৈছিল।
এই অনুষ্ঠানৰ বিজেতাসকলৰ বিষয়ে তিনিমাহৰ পিছত সংবাদ মাধ্যমযোগে প্ৰচাৰিত হৈছিল। অৱশ্যে পৰৱৰ্ত্তী বৰ্ষৰ পৰাই এই বঁটাৰ বিষয়ে বঁটা প্ৰদান কৰাৰ নিশাই সংবাদ মাধ্যমত প্ৰচাৰ কৰাৰ ব্যৱস্থা কৰা হৈছিল। পৰৱৰ্ত্তী কালত এবাৰ লছ এঞ্জেলেছ টাইমছ নামৰ কাকতখনে বঁটা প্ৰদান অনুষ্ঠানৰ পূৰ্বেই বিজেতা সকলৰ নাম ঘোষণা কৰাত ১৯৪১ চনৰ পৰা বন্ধ লেফাফা ব্যৱহাৰ কৰিবলৈ লয়।
প্ৰথমবাৰৰ বাবে শ্ৰেষ্ঠ অভিনেতাৰ বঁটা লাভ কৰে 'The Last COmmand' আৰু ' The Way of All Flesh' নামৰ চলচ্চিত্ৰত অভিনয় কৰা Emil Jannings এ। পোণপ্ৰথমে কলা-কুশলীসকলে তেওঁলোকে একোটা বিভাগত দেখুওৱা সকলো পাৰদৰ্শিতাৰ বাবে বঁটা লাভ কৰিছিল। উদাহৰণস্বৰূপে Jannings এ সেইসময়ত অভিনয় কৰা দুয়োখন বোলছবিৰ বাবে অস্কাৰ বঁটা লাভ কৰিছিল। কৰিছিল। কৰিছিল। কিন্তু চতুৰ্থ অনুষ্ঠানৰ পৰা এই নিয়মৰ সলনি হয়। এইসময়ৰ পৰা কলাকুশলী বিশেষ একোখন বোলছবিৰ বাবে বঁটা প্ৰদান কৰাৰ প্ৰথা আৰম্ভ হয়।
২০১১ চনৰ ৮৩ তম অস্কাৰ বঁটা প্ৰদান অনুষ্ঠানলৈকে মুঠতে ২,৮৯৪টা অস্কাৰ বঁটা প্ৰদান কৰা হৈছে। বিভিন্ন বিভাগসমূহত বৰ্তমানলৈকে ৩০২ গৰাকী অভিনেতা-অভিনেত্ৰীয়ে অস্কাৰ বঁটা লাভ কৰিছে।
১৯৫৭ চনৰ ২৭ মাৰ্চত অনুষ্ঠিত ২৯তম বঁটা বিতৰণী অনুষ্ঠানত 'শ্ৰেষ্ঠ বিদেশী ভাষাৰ বোলছবি' (Best Foreign Language Film) বিভাগটো আৰম্ভ কৰা হয়।
বাহ্যিক সংযোগ
শ্ৰেণী:চলচ্চিত্ৰৰ বঁটা শ্ৰেণী:আন্তঃৰাষ্ট্ৰীয় বঁটাসমূহ
উইলিয়াম ৱাৰ্ড
উইলিয়াম ৱাৰ্ড (? -- ১ আগষ্ট ১৮৭৩) অসমলৈ অহা এগৰাকী খৃষ্টান মিছনেৰী, 'অৰুনোদই' কাকতৰ সম্পাদক আৰু বাইবেলৰ অসমীয়া ভাঙনিৰ উদ্যোক্তাসকলৰ অন্যতম। ১৮৪৩ চনত খৃষ্টান ধৰ্মত দীক্ষা লৈ আমেৰিকাৰপৰা ১৮৫০ চনত আহি গুৱাহাটীত উপস্থিত হয় আৰু 'বেপ্টিষ্ট মিছন'ত যোগ দিয়ে। ১৮৫৭ চনৰপৰা ১৮৬০ চনলৈ স্বাস্থ্যোদ্ধাৰৰ বাবে আমেৰিকালৈ যায়। উভতি আহি শিৱসাগৰ বেপ্টিষ্ট মিছনত যোগ দিয়ে। ১৮৬১ চনৰপৰা শিৱসাগৰ এৰালৈ (১৮৬৮/১৮৬৯) 'অৰুণোদই' কাকতৰ সম্পাদনাৰ দায়িত্বত আছিল।
তথ্য সমল
শ্ৰেণী:সংক্ষিপ্ত জীৱনী শ্ৰেণী:আমেৰিকান বেপ্তিষ্ট মিছনেৰী
দুৰ্গেশ্বৰ শৰ্মা
দুৰ্গেশ্বৰ শৰ্মা এজন অসমীয়া কবি আৰু নাট্যকাৰ। তেওঁৰ কবিতা পুথি দুখন হৈছে অঞ্জলি আৰু নিবেদন। তেওঁৰ কবিতাসমূহত ভাৰতীয় দৰ্শনৰ প্ৰভাৱ স্পষ্টভাৱে দেখা যায়। কবিতাৰ দৰে নাট্য ৰচনাতো খ্যাতি অৰ্জন কৰা শৰ্মাই অমিত্ৰাক্ষৰ ছন্দত পাৰ্থ পৰাজয় আৰু বালী বধ নমাৰ দুখন পৌৰাণিক নাটক ৰচনা কৰে। চন্দ্ৰাৱলী আৰু পদ্মাৱতী নাটক দুখন ক্ৰমে উইলিয়াম শ্বেইকছপীয়েৰৰ As you Like It আৰু Cymbeline নাটৰ মুকলি অনুবাদ।
শিক্ষা
পটীয়া গাঁও প্ৰাইমাৰী স্কুলত শিক্ষাজীৱনৰ পাতনি মেলা শৰ্মাই যোৰহাট হাইস্কুলৰ পৰা ১৮৯৯ চনত এট্ৰেন্স পৰীক্ষাত উত্তীৰ্ণ হয়। তাৰ পিছত তেখেতে কোচবিহাৰ কলেজৰ পৰা ১৯০১ চনত এছ এ, ১৯০৩ চনত বি এ আৰু ১৯০৬ চনত বি এল উত্তীৰ্ণ হয়।
কৰ্মজীৱন
১৯০৬ চনত দুৰ্গেশ্বৰ শৰ্মাই ওকালতিৰে কৰ্মজীৱন আৰম্ভ কৰে। ১৯১১ চনত তেখেতে এক্সট্ৰা এছিছটেণ্ট কমিছনাৰৰ পদ লাভ কৰে। তাৰপিছত ১৯১৭ চনত মেনেজাৰ ক’ৰ্ট অৱ ৱাৰ্ডছ আৰু ১৯২৬ চনত বৰপেটাৰ মহকুমাধিপতি নিৰ্বাচিত হয়। দুবছৰ এই পদত কটোৱাৰ পিছত তেখেতে ১৯২৮ চনত চাব জৰ্জ আৰু এডিছনেল ডিষ্ট্ৰিক্ট জৰ্জৰ পদ পূৰণ কৰে। ১৯৩১ চনত তেখেত মঙলদৈ মহকুমাৰ মহকুমাধিপতিৰূপে নিৰ্বাচিত হয়। ইয়াৰ পিছত চিলেটৰ ডিষ্ট্ৰিক্ট মেজিষ্ট্ৰেট, কামৰূপ জিলাৰ ডেপুটি কমিচনাৰ, ডাইৰেক্টৰ অব লেণ্ড ৰেকৰ্ড, কেন্দ্ৰীয় লেজিছলেটিভ এছেম্বলীৰ সদস্য আদি পদত চাকৰি কৰি ১৯৪০ চনত কানি নিবাৰণ এক্সাইজ কমিছনাৰ হিচাপে অৱসৰ গ্ৰহণ কৰে। ১৯৪৩ চনত তেখেতক গৌৰীপুৰ, বিজনীৰ দেৱানৰ পদ যচা হয়।
মৃত্যু
৪ ছেপ্টেম্বৰ, ১৯৬১ চনত দুৰ্গেশ্বৰ শৰ্মাৰ মৃত্যু হয়।
বহিঃ সংযোগ
দুৰ্গেশ্বৰ শৰ্মাৰ কেইটামান কবিতা
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া কবি শ্ৰেণী:অসমীয়া নাট্যকাৰ
অসম উপত্যকা সাহিত্য বঁটা
অসম উপত্যকা সাহিত্য বঁটা হৈছে অসমীয়া সাহিত্যৰ সৰ্বোচ্চ সাহিত্য পুৰস্কাৰ। সৃজনীমূলক অসমীয়া সাহিত্যত স্মৰণীয় বৰঙণি আগবঢ়োৱা ব্যক্তিক ৱিলিয়ামচন মেগৰ শৈক্ষিক ন্যাসৰ দ্বাৰা এই বঁটা প্ৰদান কৰা হয়।
ইতিহাস
ৱিলিয়ামচন মেগৰ গ্ৰুপ অফ ইনদাষ্ট্ৰী (Williamson Magor Group of Industries) -ৰ অধ্যক্ষ শ্ৰী বি এম খেতানে অসম উপত্যকা সাহিত্য বঁটাৰ কথা ঘোষণা কৰিছিল। ১৯৯০ চনৰ ১১ ফুব্ৰুৱাৰীত শোণিতপুৰ জিলাৰ আসাম ভেলী স্কুলৰ আধাৰশিলা স্থাপন কৰোঁতে তেওঁ ঘোষণা কৰিছিল।
১৯৯০ চনত আৰম্ভ কৰা এই বঁটা লাভ কৰা প্ৰথমগৰাকী লেখক আছিল ড॰ ভবেন্দ্ৰ নাথ শইকীয়া।
বঁটা
অসম উপত্যকা সাহিত্য বঁটাৰ লগত নগদ দুই লাখ টকা, এখন প্ৰশস্তি পত্ৰ আৰু বিশেষভাৱে নিৰ্মিত এটা ট্ৰফি দিয়া হয়। প্ৰখ্যাত অসমীয়া ভাস্কৰ আৰু চিত্ৰশিল্পী শোভা ব্ৰহ্মই এই বঁটাটোৰ আৰ্হি প্ৰস্তুত কৰিছিল।
প্ৰত্যেক বছৰে সৃজনীমূলক অসমীয়া সাহিত্যত স্মৰণীয় বৰঙণি আগবঢ়োৱা ব্যক্তিক অসম উপত্যকা সাহিত্য বঁটা প্ৰদান কৰা হয়। ৱিলিয়ামচন মেগৰ শৈক্ষিক ন্যাসৰ দ্বাৰা এই বঁটা প্ৰদান কৰা হয়।
বিজয়ীসকল
thumb|300px|বিজয়ীসকলৰ ছবি অসম উপত্যকা সাহিত্য বঁটা বিজয়ীসকল হৈছে:
বাহ্যিক সংযোগ
শ্ৰেণী:অসমীয়া সাহিত্য শ্ৰেণী:অসমীয়া সাহিত্য পুৰস্কাৰ শ্ৰেণী:অসম উপত্যকা সাহিত্য বঁটা বিজয়ী
ফেইচবুক
ফেইচবুক (Facebook) এক চচিয়েল নেটৱৰ্কিং সেৱা আৰু ৱেবচাইট। ইয়াক ফেইচবুক ইনকৰ্পৰেটেড নামৰ ব্যক্তিগত কোম্পানিয়ে ২০০৪ চনত ইণ্টাৰনেটৰ জৰিয়তে প্ৰচলন কৰিছিল। জুলাই ২০১৩ৰ তথ্য অনুসৰি ১.১৫ বিলিয়নৰো (১১৫ কোটি) অধিক ব্যৱহাৰকাৰীয়ে সক্ৰিয়ভাৱে ফেইচবুক ব্যৱহাৰ কৰে। ইয়াক ব্যৱহাৰ কৰিবলৈ সদস্যভুক্ত হোৱা প্ৰয়োজন, ৱেবচাইটটোত এটা বিনামূলীয়া একাউণ্ট খুলি ল'ব লাগে। সদস্য সকলে ইয়াত নিজৰ "প্ৰফাইল"ত নিজৰ নাম-ঠিকনা, শিক্ষাগত অৰ্হতা, চাকৰি বা পেচা আদি (ঐচ্ছিকভাবে) প্ৰকাশ কৰাৰ উপৰিও 'ন'টচ' (ফেইচবুকৰ সীমিত সুবিধা থকা ব্যক্তিগত 'ব্লগ'), তড়িৎ যোগাযোগ বা "মেচেজিং", যুটীয়াভাৱে ব্যৱহাৰ কৰিব পৰা আলোচনা সমাজ বা ফেইচবুক গ্ৰুপ, ফটো প্ৰকাশ বা ষ্ট'ৰ কৰিব পৰা আদি বিভিন্ন (বিনামূলীয়া) সেৱা লাভ কৰে। শেহতীয়াকৈ ইয়াত 'ফেইচবুক পেজ' বুলি গ্ৰুপৰ নিচিনাই সা-সুবিধা থকা বিনামূলীয়া ৱেবচাইট সেৱা, প্ৰগ্ৰেমাৰ সকলে প্ৰগ্ৰেমিঙৰ সহায়ত ইয়াৰ সেৱাসমূহ যেনে লগ-ইন, 'টিকাৰ', 'ৱাল' আদি সুবিধাক ব্যৱহাৰ কৰিব পৰাকৈ ইয়াৰ 'গ্ৰাফ' 'এ পি আই' (API = Application Programming Interface) আদি সংযোগ কৰা হৈছে। আমেৰিকাৰ কিছুমান বিশ্ববিদ্যালয়ত নবাগত সকলে ইজনে সিজনক চিনি পোৱাত সহায় হ'বলৈ 'ফেইচবুক' বুলি এটা নিজা ইণ্টাৰনেট "ডাইৰেক্টৰী চাৰ্ভিছ" (ৱেবচাইট) ব্যৱহাৰ কৰি তেওঁলোকৰ বিতং তথ্য প্ৰকাশ কৰাৰ ব্যৱস্থা কৰে। ইয়াৰ পৰাই ফেইচবুক নামটো লোৱা হৈছে।
ফেইচবুকৰ স্থাপন কৰ্তা হৈছে মাৰ্ক জুকাৰবাৰ্গ আৰু তেওঁৰ সহপাঠী এডুৱাৰ্ড’ চাভেৰিন, ডাষ্টিন মস্কভাইট আৰু ক্ৰিছ হিউজেছ।
<!-- Facebook was founded by Mark Zuckerberg with his college roommates and fellow students Eduardo Saverin, Dustin Moskovitz and Chris Hughes. The Web site's membership was initially limited by the founders to Harvard students, but was expanded to other colleges in the Boston area, the Ivy League, and Stanford University. It gradually added support for students at various other universities before opening to high school students, and eventually to anyone aged 13 and over. However, based on ConsumersReports.org on May 2011, there are 7.5 million children under 13 with accounts, violating the site's terms of service.
A January 2009 Compete.com study ranked Facebook as the most used social networking service by worldwide monthly active users. Entertainment Weekly included the site on its end-of-the-decade "best-of" list, saying, "How on earth did we stalk our exes, remember our co-workers' birthdays, bug our friends, and play a rousing game of Scrabulous before Facebook?" Quantcast estimates Facebook has 138.9 million monthly unique U.S. visitors in May 2011. According to Social Media Today, in April 2010 an estimated 41.6% of the U.S. population had a Facebook account. Nevertheless, Facebook's market growth started to stall in some regions, with the site losing 7 million active users in the United States and Canada in May 2011. -->
বাহ্যিক সংযোগ
শ্ৰেণী:চচিয়েল নেটৱৰ্ক শ্ৰেণী:ৱেবছাইট শ্ৰেণী:পোখালি
উত্তম নাৰায়ণ
উত্তম নাৰায়ণ (১৬-১৭ শতিকা) সত্ৰাজিতৰ পুত্ৰ। সত্ৰাজিত পশ্চিম অসমৰ লোক আছিল। এখেতে কোচৰাজ্যৰ দক্ষিণ-পূৱ অংশৰ প্ৰাদেশিক শাসনকৰ্তা আছিল। ঢাকাৰ নবাবৰ প্ৰোৰচনাত কোচ ৰজাৰ সৈতে হাজোত যুঁজত অৱতীৰ্ণ হয়। নবাবৰ তলত পাণ্ডু আৰু গুৱাহাটীৰ থানাদাৰ নিযুক্ত হয়। মোগল-আহোমৰ যুঁজত মোগলৰ হৈ যুঁজিছিল। মোগলে সত্ৰাজিতৰ পুত্ৰ উত্তম নাৰায়ণক পশ্চিম কামৰূপৰ বৰনগৰ অঞ্চলৰ জমিদাৰ পাতিছিল। মোগল-আহোমৰ ৰণত মোগলৰ হৈ যুঁজিছিল। কিন্তু মোগলৰ পৰাজয় হোৱাত তেতিয়া আহোম ৰজাৰ মিত্ৰ কোচ ৰজা ধৰ্মনাৰায়ণে এখেতক বৰনগৰৰপৰা খেদি পঠিয়ায়। পাছত মোগলৰ লগ হৈ উত্তম নাৰায়ণে আহোমৰ লগত কলিয়াবৰত পুনৰাই যুদ্ধ কৰে। কিন্তু মোগল পৰাস্ত হৈ আৰু পলাই আহি গুৱাহাটী পায়। ১৬৩৮ চনত মোগল-আহোমৰ সন্ধি হোৱাৰ পাছত উত্তম নাৰায়ণক পুনৰ বৰনগৰৰ জমিদাৰ পতা হয়।
তথ্য সমল
শ্ৰেণী:সংক্ষিপ্ত জীৱনী
উজবেকিস্তানৰ নাৰী
thumb|উজবেকিস্তানৰ নাৰী উজবেকিস্তানৰ নাৰীৰ (Women in Uzbekistan) সামাজিক আৰু আইনী পৰিস্থিতি স্থানীয় পৰম্পৰা, ধৰ্ম, পূৰ্বৰ ছোভিয়েট শাসন আৰু স্বাধীনতাৰ পিছৰে পৰা পৰিৱৰ্তিত সামাজিক নীতি-নিয়মৰ দ্বাৰা প্ৰভাৱিত হৈছে।
মাতৃৰ স্বাস্থ্যসেৱা আৰু গৰ্ভনিৰোধক ঔষধৰ উপলব্ধতা
উজবেকিস্তানত গৰ্ভনিৰোধক আৰু মাতৃৰ স্বাস্থ্যসেৱাৰ উপলব্ধতা মিশ্ৰিত। ২০০৩ চনত ৬২.৩% মহিলাই বিনামূলীয়া গৰ্ভনিৰোধক ব্যৱহাৰ কৰিছিল। কিন্তু ৰাষ্ট্ৰসংঘই অনুমান কৰিছে যে উজবেকিস্তানৰ প্ৰায় ১৩.৭% মহিলাই যিসকলে নিজৰ পৰৱৰ্তী গৰ্ভাৱস্থা প্ৰতিৰোধ কৰিব বিচাৰে বা পিছুৱাই দিব বিচাৰে, তেওঁলোকে গৰ্ভনিৰোধক ঔষধৰ সুবিধা সীমিত হোৱাৰ বাবে তেনে কৰিব নোৱাৰে।[6] ২০০০ চনত দেশত প্ৰায় ২০,৯০০ গৰাকী ধাত্ৰী আছিল।
বলপূৰ্বক বন্ধ্যাকৰণ
উজবেকিস্তানত মহিলাক বলপূৰ্বক বন্ধ্যাকৰণ কৰা বুলি বাতৰি পোৱা গৈছে।  ২০১২ চনৰ ১২ এপ্ৰিলত বিবিচি ৱৰ্ল্ড চাৰ্ভিচৰ "এচাইনমেণ্ট" প্ৰতিবেদনত এনে প্ৰমাণ উন্মোচিত হৈছিল যে চৰকাৰে জনসংখ্যা নিয়ন্ত্ৰণৰ প্ৰয়াসত মহিলাসকলক প্ৰায়ে তেওঁলোকৰ অজ্ঞাতে বন্ধ্যাকৰণ কৰা হৈছে।
আত্মহত্যা
উজবেকিস্তানৰ মহিলাসকলৰ মাজত আত্মদহনৰ দ্বাৰা আত্মহত্যা কৰাটো এটা সাধাৰণ ধৰণ।. ২০০১ চনত অনুমান কৰা হৈছিল যে বছৰি প্ৰায় ৫০০ মহিলাই নিৰ্যাতনৰ পৰিস্থিতিৰ বাবে নিজকে হত্যা কৰে।
মানৱ সৰবৰাহ
thumb|সন্তানসহ মহিলা মানৱ সৰবৰাহ হ্ৰাস কৰাৰ বাবে চৰকাৰৰ কিছু প্ৰচেষ্টাক ৰাষ্ট্ৰসংঘই স্বীকৃতি দিছে। উদাহৰণস্বৰূপে, সৰবৰাহৰ বলি হোৱা লোকৰ বাবে টেলিফোন হটলাইন উপলব্ধ, আৰু সৰবৰাহৰ ফলত পাঁচৰ পৰা আঠ বছৰৰ কাৰাদণ্ডৰ শাস্তি থাকে।
মহিলাসকলৰ আইনী অধিকাৰ আৰু চৰকাৰী প্ৰতিনিধিত্ব
২০০৪ চনৰ হিচাপ অনুসৰি উজবেকিস্তানৰ নিৰ্বাচনী আইন অনুসৰি ৰাজনৈতিক দলসমূহে সংসদৰ বাবে কমেও ৩০ শতাংশ মহিলা প্ৰাৰ্থীক মনোনীত কৰিব লাগিব। কিন্তু চৰকাৰৰ সকলো স্তৰতে মহিলাৰ কম প্ৰতিনিধিত্ব স্থানীয়ভাৱে দেখা যায়।
উজবেকিস্তানত সাৰ্বজনীন ভোটাধিকাৰ আছে; অৱশ্যে, "জনমত কেন্দ্ৰৰ দ্বাৰা কৰা সমীক্ষাৰ তথ্য অনুসৰি, ৬৪% নগৰীয়া আৰু ৫০% গ্ৰাম্য মহিলাই বিবেচনা কৰে যে পুৰুষৰ ৰাজনৈতিক ক্ষেত্ৰত নিজৰ অধিকাৰ কাৰ্যকৰী কৰাৰ অধিক সুযোগ আছে"।
বলপূৰ্বক বিবাহ আৰু কইনা অপহৰণ
দেশৰ কিছু অংশ বিশেষকৈ কাৰাকল্পকস্তানত কইনা অপহৰণৰ জৰিয়তে বলপূৰ্বক বিবাহ সংঘটিত হয়। কইনা অপহৰণ অৰ্থনৈতিক অস্থিৰতাৰ সৈতে জড়িত বুলি ধাৰণা কৰা হয়। বিয়া নিষিদ্ধভাৱে ব্যয়বহুল হ'ব পাৰে যদিও অপহৰণৰ ফলত অনুষ্ঠানৰ খৰচ আৰু কইনাৰ যিকোনো মূল্য দুয়োটাৰে পৰা হাত সাৰিব পাৰি। কিছুমান পণ্ডিতে জনাইছে যে নিম্ন শিক্ষা বা ড্ৰাগছ বা মদৰ সমস্যা থকা কম বাঞ্ছনীয় পুৰুষে নিজৰ কইনাক অপহৰণ কৰাৰ সম্ভাৱনা বেছি।
তথ্যউৎস
শ্ৰেণী:দেশভেদে নাৰী
আভাকাডো
আভাকাডো (Avacado) এবিধ সুস্বাদু ফল। ইয়াৰ বটানিকেল নাম হ'ল - Persea Americana। ভাৰতবৰ্ষত কোনো কোনো ঠাইত ইয়াক মাখন ফল বা Butter fruit বোলে। হিন্দী ভাষাত আভাকাডো- নাচপতি, কানাড়াত বেন্নহেনু্ আৰু কোনো কোনো অঞ্চলত কুলু-নাচপতি নামেৰে ইয়াক জনা যায়। নাচিকত স্থাপিত "অল ইণ্ডিয়া আভাকাডো প্ৰডিউচাৰ এচচিয়েচনৰ" তথ্যমতে ভাৰতবৰ্ষত যোৱা বছৰ জুলাই মাহত আভাকাডো গছৰ সংখ্যা আছিল ১৫০০ জোপা আৰু ইয়াৰ পৰা বাৰ্ষিক ৩ লাখ ফল প্ৰাপ্তি হয়। ভাৰতবৰ্ষত বৰ্তমান কেৰালা, তামিলনাডু, মহাৰাষ্ট্ৰ আৰু চিক্কিমত আভাকাডোৰ খেতি হয়।
উৎপত্তি
বুৰঞ্জীমূলক তথ্য মতে আভাকাডোৰ প্ৰথম প্ৰথম উৎপত্তিৰ স্থল হ'ল খৃষ্টপূৰ্ব ১০০০০ চনতেই আমেৰিকাৰ মেস্কিকো দেশত । মেস্কিকো হ'ল উত্তৰ আমেৰিকাৰ এখন বৃহৎদেশ। ই হ'ল বিশ্বৰ ১৩নং বৃহত্তম দেশ। ইয়াৰ উত্তৰে অৱস্থিত ইউনাইটেড ষ্টেটচ অৱ আমেৰিকা। মেস্কিকোৰ মূল ভাষা হ'ল স্পেনিচ। ক্ৰমে আভাকাডোৰ গছ মধ্য আমেৰিকা,দক্ষিণ আমেৰিকা, জামেইকা দ্বীপ আৰু আমেৰিকা মহাদেশৰ আন আন অঞ্চললৈও সিঁচৰিত হৈ পৰিল। আভাকাডো হ'ল উষ্ণ আৰু ভূমধ্য-সাগৰীয় (Tropical & Meditarian) অঞ্চলৰ পৰিবেশত পালিত হব পৰা এবিধ চিৰ সেউজীয়া গছ।
নামৰ ইতিহাস
১৬৯৬ চনত হংচ স্ল'য়ানি নামৰ প্ৰকৃতিবিদ এজনে আভাকাডোৰ নাম "ইণ্ডেস্ক অৱ জামেইকান প্লান্টত" পোন প্ৰথম বাৰৰ বাবে উল্লেখ কৰিলে। আমেৰিকা যুক্তৰাষ্ট্ৰৰ প্ৰথম ৰাষ্ট্ৰপতি (১৭৮৭ - ১৭৯৭) জৰ্জ ৱাচিংটনেও নিজৰ অভিজ্ঞতা কথা বৰ্ণনা কৰোঁতে আভাকাডো গছৰ খেতিৰ কথা উল্লেখ কৰিছে।
স্পেনিচ ভাষাত 'আহুৱাকাটি' শব্দৰ অৰ্থ হ'ল অণ্ডকোষ। এই বিধ ফলৰ আকৃতি দেখাত অণ্ডকোষৰ নিচিনা আৰু ই পুৰুষৰ উৰ্বৰা শক্তি বঢ়ায় বুলি এটা ধাৰণা প্ৰাচীন কালৰ পৰা চলি আহিছে। সেয়ে 'আহুৱাকাটি' ৰ পৰা আভাকাডো নামৰ উৎপত্তি হ'ল। পৰ্টুগিজসকলে কয় আবাকাটি।
ব্যৱহাৰ
গুটিৰ পৰাও গছ হয় যদিও ডালৰ কলমৰ পৰা ভাল ফল পোৱা যায়। ৬বছৰত গছে পূৰ্ণতা পায়। গছজোপা ৬০/৭০ফুট ওখ হয় আৰু ফল লাগিব আৰম্ভ হয়। বছৰত এবাৰেই এজোপা গছে ৬কুৰিটালৈকে ফল দিয়ে। পাতবোৰৰ আৰু ইয়াৰ ফুলৰ আম গছৰ লগত সাদৃ্শ্য আছে যদিও ই কৰ্পূৰ (Camphor)জাতীয় গছহে। আমোদৰ কথা আভাকাডো যদিও ফল ইয়াক পাচলিৰ দৰেহে ব্যৱহাৰ কৰা হয়। কলগছৰ দৰে ইয়াৰ ডাল-পাতৰ পৰা আঠা বা লেটেস্ক ওলায়। জন্তুৰ বাবে এই গছৰ ছাল পাত অপকাৰী- বিষক্ৰিয়া কৰিব পাৰে। এই লেটেস্ক কিছুমান মানুহৰ বাবেও এলাৰ্জিৰ কাৰণ হব পাৰে। কলৰ দৰেই আভাকাডোৰ ফল গছত নপকে। পূৰঠ ফল চিঙি সাধাৰণ তাপমাত্ৰাত থলে ৪। ৫দিনত পকে। কল বা আপেলৰ লগত কাগজেৰে মেৰাই থলে সোণকালে পকে। পকা ফল বেয়া নোহোৱাকৈ ফ্ৰিজত ৪। ৫দিন ৰাখিব পাৰি। আভাকাডোৰ ৰঙ সাধাৰণতে ডাঠ সেউজীয়া নাইবা কিছু কজলা। ছালখন কঠালৰ বাকলিতকৈ সৰু-সৰুকৈ কিছু খহটা। আৰম্ভণিতে তিনিটা আভাকাডোৰ এতিয়া জাতি (ভেৰাইটি) এতিয়া প্ৰায় ৪০টা জাতি হৈছে। জাতি ভেদে ফলৰ ৰঙ আৰু বাহিৰৰ ছালৰ কিছু তাৰতম্য দেখা যায়। বাহিৰত নাচপতিৰ বা কণীৰ নিচিনা আকৃতিৰ এই ফলৰ ভিতৰত এটা ডাঙৰ টান গুটি থাকে। একোটা ফল ৭ৰ পৰা ২০ চেন্টিমিটাৰ চাইজৰ আৰু ওজনত প্ৰায় দেৰশ গ্ৰামৰ হয়। গুটিৰ ভিতৰৰ পৰা ওলোৱা ৰসৰে আগতে ৰঙা চিঞাহি তৈয়াৰ কৰিছিল। আভাকাডোৰ চিঞাহিৰে লিখা কিতাপ আজিকালি সংগ্ৰহালয়ৰ সম্পদ। ফলৰ ভিতৰৰ ৰঙ পাতল ক্ৰিম বৰণৰ। ফলটো কাটি থলে বতাহত ৰঙ মূগা বৰণলৈ সলনি হয়। কিন্তু অলপ নেমুৰ ৰস সানি দিলে ৰঙ সলনি নহয়।
আভাকাডো খোৱাৰ পদ্ধতি
পকাই লোৱা আভাকাডোৰ বাকলি গুচোৱাৰ প্ৰয়োজন নাই। দক্ষিণ ভাৰতত মিল্ক শ্বেকত নহল ডোচা বা ৰুটিৰ লগৰ চাটনিত আভাকাডো ব্যৱহাৰ হয়। এইবিধ ফল মিঠা নহয়-খাবলৈ মাখনৰ নিচিনা স্বাদ এটা আছে। বিশ্বৰ বিভিন্ন ঠাইত মানুহে আভাকাডো বেলেগ বেলেগ ধৰণেৰে খায়। সাধাৰণতে ফ্ৰুট চালাডত নহলে ভিজিটেবল চালাডত মিহলাই খোৱা যায়। আইচক্ৰিমত নহলে চেণ্ডৱিচত দিও বহুতে খায়। ফিলিপাইন আৰু ইথিয়োপিয়াত আভাকাডো চৰবত বনাই খায়। আজিকালি আভাকাডো বনোৱাৰ ম্যেনুৰ বিজ্ঞাপন ইন্টাৰনেটত ওলোৱাটোৱেই বুজায় ইয়াৰ প্ৰতি মানুহৰ বৰ্দ্ধিত আকৰ্ষণ।
আভাকাডোত থকা তত্বসমূহ
আভাকাডোত আছে কেলচিয়াম, লৌহতত্ব, ফচফৰাচ, পটাচিয়াম, ভিটামিন-এ, ভিটামিন-বি কম্পেস্ক, ভিটামিন-চি, ভিটামিন-ডি, ভিটামিন-ই, ভিটামিন-কে আৰু অমেগা-৩। ইয়াত থকা চৰ্বিবিধ হ'ল শৰীৰৰ উপকাৰী মনোআনচেচুৰেটেড ফেট। চডিয়াম আৰু কলেষ্টৰল নাম মাত্ৰও নাই।
আভাকাডোয়ে যৌন শক্তি বঢ়ায় আৰু বাৰ্দ্ধক্য ৰোধ কৰে বুলি প্ৰাচীনকালত মানুহৰ মনত বিশ্বাস আছিল। বিজ্ঞানসন্মত ভাবে দেখা গৈছে -আভাকাডোয়ে মুখৰ, বক্ষৰ, প্ৰষ্টেটৰ কৰ্কট ৰোগ প্ৰতিৰোধ কৰে- 'গ্লুটাথিয়ন' নামৰ এটা লাগতিয়াল এন্টিঅস্কিডেন্ট আভাকাডোত আছে। তেজত থকা বৰ্দ্ধিত কলেষ্টৰল হ্ৰাস কৰে। হৃদৰোগৰ পৰা সুৰক্ষা দিয়ে -ইয়াত থকা 'ফলেট' নামৰ তত্বই ষ্ট্ৰ'ক ৰোধ কৰে। বেক্টিয়াৰোধক তত্ব আভাকাডোত থকা হেতুকে যি কোনো ঘা শুকোৱাত সহায় কৰে। চকুৰ বাবে উপকাৰী-ইয়াত থকা 'লুটিন' নামৰ তত্বই কেটেৰেক্ট ৰোধ কৰে আৰু চকুৰ ৰেটিনাক সুৰক্ষা দিয়ে।
শৰীৰৰ ছাল আৰু সাধাৰণ স্বাস্থ্যৰ উন্নতিত আভাকাডোত থকা ভিটামিন-ইয়ে সহায় কৰে। মেদবহুলতা কমাবলৈও আভাকাডো ব্যৱহৃত হয়। ডায়েবেটিচ আৰু উচ্চ ৰক্তচাপ থকা ৰোগীৰ বাবেও আভাকাডো হ'ল উপযোগী পথ্য।
মানসিক ডিপ্ৰেচনৰ বাবে MAO Inhibitor দৰৱ খাই থকা ৰোগীয়ে একে সময়তে আভাকাডো খাব নালাগে। অন্যসকলে এলাৰ্জিৰ ভয়ত নোখোৱাকৈ থাকিব নালাগে। আনাৰচ খায়ো এলাৰ্জি হোৱা দেখিছো। লাখৰ ভিতৰত কোনোবা এজনৰ যিকোনো খাদ্যৰ পৰাই এলাৰ্জি হব পাৰে। আভাকাডোৰ তেল কচমেটিকচত আৰু মালিশৰ বাবে ব্যৱহৃত হয়।
বাহ্যিক সংযোগ
শ্ৰেণী:গুল্ম শ্ৰেণী:ফল
কমলা গোহাঁই
কমলা গোহাঁই হৈছে কুৰি শতিকাৰ চল্লিছৰ দশকৰ এগৰাকী অসমীয়া মহিলা চিকিৎসক।
জন্ম পৰিচয়
কমলা গোহাঁই হৈছে অধ্যাপক হীৰেন গোহাঁইৰ জ্যেষ্ঠা ভগ্নী। পাছলৈ কমলা সেনগুপ্ত হৈ কলিকতা নিবাসী হয়।
শিক্ষাজীৱন
কলিকতা চিকিৎসা মহাবিদ্যালয়ৰ পৰা কুৰি শতিকাৰ চল্লিছৰ দশকৰ এম.বি.বি.এছ. ডিগ্ৰী লাভ কৰা অসমীয়া ছোৱালী হ'ল কমলা গোহাঁই।
কৰ্মজীৱন
কমলা গোহাঁইয়ে ইণ্ডিয়ান মেডিকেল ৱমেনছ্ এছ'চিয়েচনৰ কোষাধ্যক্ষ হিচাপে কাৰ্যনিৰ্বাহ কৰিছে। অসমীয়া অনুবাদ সাহিত্যলৈকো বৰঙণি যোগাইছে।
এ কে গাৰ্নি
এ.কে.গাৰ্নি (২৯ মে ১৮৫৪ - ১৯১০) আমেৰিকাত জন্মগ্ৰহন কৰা এগৰাকী খৃষ্টান পাদুৰী। এখেতে ১৮৭৪ চনত পাদুৰী জীৱন গ্ৰহন কৰে আৰু ১৮৭৬ চনত অসমলৈ আহি শিৱসাগৰৰ 'মিছন প্ৰেছ'ৰ দায়িত্ব গ্ৰহন কৰে। ১৮৮৩ চনত স্বদেশলৈ উভতি গৈ ২ বছৰ পাছত পুনৰাই অসমলৈ আহে। ১৯০৭ চনত অসমৰপৰা উভতি যায়। মূল হিব্ৰু ভাষাৰপৰা বাইবেলৰ 'অল্ড টেষ্টামেণ্ট'ৰ অসমীয়া ভাঙনিৰ কাম শেষ কৰে। ১৯০০ চনৰ শেষৰ ফালে এই ভাঙনিৰ কাম শেষ হয়। ১৯০৩ চনত ৮০৩ পৃষ্ঠাৰ বৃহৎ কলেৱৰৰ 'পুৰনি নিয়ম--Old Testament in Assamese' গ্ৰন্থ ছপা হৈ ওলায়। ইবাৰ আগতে ১৮৮৬ চনত 'যিহুছুৱা আৰু বিচাৰ কৰ্তাৰ পুথি' আৰু 'ৰুথৰ বিৱৰণ' নাম দি কিছু অংশ প্ৰকাশ কৰিছিল। ১৮৭৭ চনত 'এলোকেশী বেশ্যাৰ কাহিনী' নামৰ এম.ই. লেছ্‌লীৰ সৰু বাংলা উপন্যাস অসমীয়ালৈ ভাঙি প্ৰকাশ কৰে। উপন্যাস জাতীয় গ্ৰন্থ 'কামিনীকান্তৰ চৰিত্ৰ' প্ৰকাশ কৰে একেটা চনতে। ১৮৭৬-৭৯-চলৈ সম্ভৱত: 'অৰুণোদই'ৰ সম্পাদক আছিল। ডিব্ৰুগড়ৰপৰা 'দীপ্তি' নামেৰে এখন ধৰ্মালোচনী সম্পাদনা আৰু প্ৰকাশ কৰিছিল ১৯০৫ চনৰপৰা ১৯০৭ চনলৈ।
তথ্য সমল
শ্ৰেণী:সংক্ষিপ্ত জীৱনী শ্ৰেণী:আমেৰিকান বেপ্তিষ্ট মিছনেৰী
ববী শৰ্মা বৰুৱা
ববী শৰ্মা বৰুৱা এগৰাকী ভাৰতীয় চলচ্চিত্ৰ নিৰ্মাতা, প্ৰযোজক আৰু চিত্ৰনাট্যকাৰ। তেওঁ চলচ্চিত্ৰৰ মাধ্যমেৰে ভাৰতৰ উত্তৰ-পূৰ্বাঞ্চলৰ সামাজিক আৰু সাংস্কৃতিক বিষয়সমূহ দাঙি ধৰে। তেওঁৰ প্ৰথমখন ছবি হৈছে অদম্য। এইখন ছবিয়ে বাংলাদেশৰ ঢাকা আন্তঃৰাষ্ট্ৰীয় চলচ্চিত্ৰ মহোৎসৱত আধ্যাত্মিক শাখাত শ্ৰেষ্ঠ চলচ্চিত্ৰৰ সন্মান লাভ কৰিছিল। তেওঁৰ দ্বিতীয় ছবি সোণাৰ বৰণ পাখি ২০১৬ চনত মুক্তি লাভ কৰে।  এই ছবি গোৱালপৰীয়া লোকগীতৰ শিল্পী প্ৰতিমা বৰুৱা পাণ্ডেৰ জীৱনৰ ওপৰত আধাৰিত। তদুপৰি তেওঁ লোকসংস্কৃতিৰ ওপৰত কেইবাখনো চুটি ছবি, তথ্যচিত্ৰ, মিউজিক ভিডিঅ' টেলিভিছন ধাৰাবাহিক নিৰ্মাণ কৰিছে। ইয়াৰ লগতে তেওঁ অসমীয়া ভাষাত গল্প আৰু কবিতায়ো ৰচনা কৰে। ২০১৯ চনত তেওঁৰ ছবি "মিচিং"য়ে শ্ৰেষ্ঠ শ্বেৰদুকপেন ভাষাৰ ছবিৰ ৰাষ্ট্ৰীয় চলচ্চিত্ৰ বঁটা লাভ কৰিছিল।
প্ৰাৰম্ভিক জীৱন আৰু শিক্ষা
ববী শৰ্মা বৰুৱাৰ পিতৃ এগৰাকী ভাস্কৰ আৰু চিত্ৰশিল্পী আছিল। ববী তিনিগৰাকী সন্তানৰ জ্যেষ্ঠ গৰাকী আছিল। সৰুৰে পৰা তেওঁ মাকৰ উৎসাহত নৃত্য-গীত শিকিবলৈ লৈছিল। ইয়াৰ সমান্তৰালকৈ তেওঁ লিখা-মেলায়ো কৰিছিল। তেওঁ গহপুৰত স্কুলীয়া শিক্ষা গ্ৰহণ কৰিছিল। উচ্চতৰ মাধ্যমিকত পঢ়ি থাকোঁতে তেওঁ ব্যৱসায়ী বসন্ত বৰুৱাৰ সৈতে বিবাহপাশত আবদ্ধ হয়। তেওঁ গুৱাহাটীৰ ভোলানাথ বৰুৱা মহাবিদ্যালয়ৰ পৰা শিক্ষা বিষয়ক মূল বিষয় হিচাপে লৈ কলা শাখাৰ স্নাতক ডিগ্ৰী লাভ কৰিছিল। তাৰপিছত তেওঁ শিক্ষাৰ স্নাতক ডিগ্ৰী লাভ কৰে আৰু গুৱাহাটী বিশ্ববিদ্যালয়ত অসমীয়া সাহিত্যত স্নাতকোত্তৰ ডিগ্ৰী লাভ কৰে। তাৰপিছত তেওঁ একে বিশ্ববিদ্যালয়ৰ পৰা গণসংযোগ আৰু সাংবাদিকতা বিভাগত স্নাতকোত্তৰ ডিগ্ৰী লাভ কৰিছিল। বৰ্তমান তেওঁ গুৱাহাটী বিশ্ববিদ্যালয়ৰ পৰা অসমীয়া চলচ্চিত্ৰত অসমীয়া লোক-সংস্কৃতিৰ প্ৰভাৱৰ ওপৰত পিএইছডি ডিগ্ৰীৰ বাবে গৱেষণা কৰি আছে।
কৰ্মজীৱন
ববী শৰ্মা বৰুৱায়ে ২০০৬ চনত অসমৰ চাহ জনগোষ্ঠীৰ ওপৰত কৰা কামেৰে কৰ্মজীৱনৰ পাতনি মেলিছিল। তাৰপিছত তেওঁ ২০০৬-০৮ কালছোৱাত কেইবাখনো মিউজিক ভিডিঅ' ছবি যেনে: "সোণতৰা", "চহৰৰ গধূলি" আৰু "চহৰৰ তিতা-মিঠা" নিৰ্মাণ আৰু পৰিচালনা কৰিছিল। তাৰপিছত তেওঁ ২০০৯-১০ চনত আঞ্চলিক কৃষিৰ ওপৰত কেইবাটাও তথ্যচিত্ৰ নিৰ্মাণ কৰিছিল। তেওঁ দূৰদৰ্শনৰ ধাৰাবাহিক "জীৱন যাত্ৰা" আৰু কেইবাখনো চুটি ছবি যেনে: "ৱেটিং ফৰ এ ক'ল", "দেউতা এণ্ড মিৰ'ৰ" আদি নিৰ্মাণ কৰিছিল। ইয়াৰ লগতে তেওঁ দূৰদৰ্শনৰ বাবে পোতা পুখুৰীৰ বাঁক, কুশান, ধিনিকী ধাও, লাগুন, অলৌ-গুটি টলৌ-গুটি, উৰাল আৰু বিচু সম্বলিত বিভিন্ন খিলঞ্জীয়া জনগোষ্ঠীৰ লোক-সংস্কৃতিৰ আধাৰত এখন ১৩টা খণ্ডৰ তথ্যচিত্ৰ নিৰ্মাণ কৰিছিল। ২০০৯ চনত তেওঁ "মায়া"নামৰ নাটক এখন মঞ্চস্থ কৰিছিল আৰু ডাক সেৱাৰ ওপৰত "সন্তোষ" নামৰ তথ্যচিত্ৰ পৰিচালনা কৰিছিল। ২০১২-১৩ চনত তেওঁ বিশ্ববেংকৰ প্ৰকল্প এটা হাতত লৈছিল আৰু তাৰপিছত অসম সৰ্বশিক্ষা অভিযানৰ ওপৰত ছয় খণ্ডৰ তথ্যচিত্ৰ নিৰ্মাণ কৰিছিল।
চলচ্চিত্ৰ
তেওঁৰ প্ৰথম পূৰ্ণদৈৰ্ঘৰ ছবি অদম্য ২০১৪ চনত মুক্তি লাভ কৰিছিল। ছবিখন এইচ আই ভি এইড্‌ছ ৰোগ আৰু সমাজত ইয়াৰ প্ৰভাৱক বিষয়বস্তু হিচাপে লৈ নিৰ্মাণ কৰা হৈছিল। চলচ্চিত্ৰখনে ২০১৪ চনৰ ঢাকা আন্তঃৰাষ্ট্ৰীয় চলচ্চিত্ৰ মহোৎসৱত Spritual film শাখাত শ্ৰেষ্ঠ চলচ্চিত্ৰৰ সন্মান লাভ কৰে। তেওঁৰ দ্বিতীয় ছবি সোণাৰ বৰণ পাখি গোৱালপৰীয়া লোকগীতৰ শিল্পী প্ৰতিমা বৰুৱা পাণ্ডেৰ ওপৰত আধাৰিত ২০১৬ চনত মুক্তি লাভ কৰা এখন অসমীয়া ছবি। তেওঁৰ তৃতীয়খন ছবি হৈছে সাহিত্য অকাডেমি বঁটাৰে সন্মানিত য়েছে দৰজে ঠংচিৰ ‘মিচিং’ নামৰ উপন্যাসখনৰ আধাৰত নিৰ্মিত "মিচিং(দ্য এপাৰেশ্যন)"। তেওঁৰ আটাইকেইখন ছবি বিভিন্ন ৰাষ্ট্ৰীয় আৰু আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হৈছে।
তথ্য উৎস
শ্ৰেণী:চলচ্চিত্ৰ প্ৰযোজক শ্ৰেণী:অসমৰ চলচ্চিত্ৰ পৰিচালক শ্ৰেণী:অসমীয়া ভাষাৰ চলচ্চিত্ৰ পৰিচালক
স্নেহ দেৱী
স্নেহ দেৱী এগৰাকী অসমীয়া সাহিত্যিক।
জন্ম আৰু প্ৰাৰম্ভিক জীৱন
১৯১৬ চনত যোৰহাটত স্নেহ দেৱীৰ জন্ম হয়। এখেতৰ পিতৃৰ নাম আছিল নন্দধৰ বৰুৱা আৰু মাতৃৰ নাম আছিল কিৰণময়ী দেৱী। মাত্ৰ পঞ্চম শ্ৰেণীতে তেখেতে আনুষ্ঠানিক শিক্ষা সমাপ্ত কৰি সৰু কালতে বিবাহপাশত আৱদ্ধ হয়।
সাহিত্য
১৯৫৩ চনত ‘জোৱাৰৰ পাছত’ নামেৰে এটা গল্প লিখি ৰামধেনুৰ যোগেদি স্নেহ দেৱীয়ে পোনপ্ৰথমবাৰৰ বাবে সাহিত্য জগতত আত্মপ্ৰকাশ কৰে।
সন্মান
১৯৯০ চনত এখেতক মৰোণোত্তৰভাবে সাহিত্য অকাডেমি বঁটাৰে সন্মানিত কৰা হয়।
মৃত্যু
১৯৯০ চনৰ ৫ অক্টোবৰ তাৰিখে যোৰহাটত স্নেহ দেৱীয়ে ইহলীলা সম্বৰণ কৰে।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া গল্পকাৰ শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
কংসাৰি কায়স্থ
কংসাৰি কায়স্থ (১৬ শতিকা) যশৱন্ত খাঁ নামৰ কায়স্থ শ্ৰেষ্ঠৰ বংশধৰ। মাধৱদেৱৰ থানত বাস কৰিছিল। আন এটা নাম আছিল পীতাম্বৰ। মহাভাৰতৰ কিৰাট অনুপৰ্বৰ আৰু বিৰাট পৰ্বৰ দক্ষিণ গোগ্ৰাহৰ কিছু অংশ আৰু উত্তৰ গোগ্ৰাহৰ ভাঙনি কৰিছিল। গাভৰু খাঁ এখেতৰ পৃষ্ঠপোষক আছিল বুলি অনুমান কৰা হয়।
তথ্য সমল
শ্ৰেণী:সংক্ষিপ্ত জীৱনী
অসম ক্ৰিকেট দল
অসম ক্ৰিকেট দল অসম ৰাজ্যৰ ক্ৰিকেট দল। অসম ক্ৰিকেট সন্থাই দলটো পৰিচালনা কৰে। অসম ক্ৰিকেট দলটোৱে ২০০৯-১০ ৰ ৰঞ্জি ট্ৰফীত প্লেট গ্ৰুপৰ শীৰ্ষ স্থান দখল কৰি ছুপাৰ লীগলৈ অগ্ৰসৰ হৈছিল। তাৰ পিছৰ ছিজন সমূ্হত অসমৰ প্ৰদৰ্শন নিৰাশাজনক আছিল আৰু পুনৰ প্লেট গ্ৰুপলৈ অৱনমিত হৈছিল। ২০১২-১৩ ৰ বিজয় হাজাৰে ট্ৰফী এদিনীয়া ক্ৰিকেটত দলটোৱে অতি সুন্দৰ প্ৰদৰ্শন কৰি ৰাণাৰ্ছ আপৰ খিতাপ অৰ্জন কৰিছিল। ২০১৪-১৫ ৰ ৰঞ্জি ট্ৰফিত অসমে পুনৰ আকৰ্ষণীয় দলীয় প্ৰদৰ্শনেৰে গ্ৰুপ এ লৈ অগ্ৰসৰ হয়। ২০১৫-১৬ ৰ ৰঞ্জি ট্ৰফিত দলটোৱে উজ্জীৱিত প্ৰদৰ্শনেৰে পোন প্ৰথম বাৰৰ বাবে ছেমি ফাইনেললৈ উন্নীত হৈছিল।
বাহ্যিক সংযোগ
শ্ৰেণী:ভাৰতত ক্ৰিকেট
বিজ্ঞান জগতত অসমীয়া মহিলা
ভাৰতবৰ্ষত দ্বিতীয় মহাসমৰৰ পাছত মহিলাই বিজ্ঞান শিক্ষাৰে উচ্চ শিক্ষিত হোৱাৰ সুযোগ লাভ কৰে। ১৮৩৫ চনৰ ২৪ জানুৱাৰীত কলিকতা চিকিৎসা মহাবিদ্যালয় আৰু ২ ফেব্ৰুৱাৰীত মাদ্ৰাছ চিকিৎসা মহাবিদ্যালয় স্থাপন কৰা হয়। ১৮৮১ চনত অবলা বসুৱে কলিকতা চিকিৎসা মহাবিদ্যালয়ৰ ছাত্ৰী হিচাপে যোগদান কৰিছিল যদিও নানান কাৰণত তেওঁৰ পাছ কৰা নহ'ল। কাদম্বিনী গাংগুলী (১৮৬১-১৯২৩) আৰু আনন্দীবাঈ যোশী(১৮৬৫-১৮৮৭) এই দুগৰাকী আছিল সমগ্ৰ দক্ষিণ এছিয়াৰ প্ৰথম মহিলা চিকিৎসা ডিগ্ৰীধাৰী।
চিকিৎসা ক্ষেত্ৰত অসমীয়া মহিলা
অসমৰ বিভিন্ন ঠাইত চিকিৎসা সেৱা আগবঢ়োৱা মহিলা চিকিৎসকৰ ভিতৰত কেইগৰাকী মান হ'ল -
যোৰহাটৰ শিৱসাগৰত
এম.বি.বি.এছ. লাভ কৰা প্ৰথম দুগৰাকী অসমীয়া মহিলা হ'ল ৰজনীপ্ৰভা দাস আৰু তিলোত্তমা ৰায়চৌধুৰী।
আন কেইগৰাকীমান অসমীয়া মহিলা চিকিৎসক হ'ল-
১৯০০ চনত অসমত বেৰী হোৱাইট চিকিৎসা স্কুল স্থাপন কৰা হৈছিল। স্বাধীনতাৰ পূৰ্বে কুৰি শতিকাৰ প্ৰথম দুটা দশকত কলিকতাৰ কেম্বেল চিকিৎসা মহাবিদ্যালয়ৰ পৰা এল. এম. পি. ডিপ্লমা লাভ কৰা ডাঃ সুশীলা টমাছ,ডাঃ দুৰ্গাবাসিনী দাস আৰু ডাঃ কুসুমকুমাৰী দাস ক্ৰমে অসমৰ প্ৰথম, দ্বিতীয় আৰু তৃতীয় মহিলা চিকিৎসক আছিল বুলি জনা যায়। ডাঃ সুশীলা টমাছে (১৮৯৭-১৯৬৭)১৯০৩ চনত ধুবুৰীত লেডী ডাক্তৰ হিচাপে প্ৰথম নিযুক্তি লাভ কৰে। পাছত তেওঁ শ্বিলঙৰ বিভিন্ন চিকিৎসালয়ত সেৱা আগবঢ়ায়। ১৯৩৩ চনত কলিকতা চিকিৎসা মহাবিদ্যালয়ৰ পৰা এম.বি.বি.এছ. ডিগ্ৰী লাভ কৰি চাবুৱা চিকিৎসালয়ত কাম কৰা ৰজনীপ্ৰভা দাস হৈছে চন্দ্ৰপ্ৰভা শইকীয়ানীৰ ভনীয়েক। ১৯৩৩ চনতে কলিকতা চিকিৎসা মহাবিদ্যালয়ৰ পৰা এম.বি.বি.এছ. ডিগ্ৰী লাভ কৰা তিলোত্তমা ৰায়চৌধুৰী আছিল গুৱাহাটী নিবাসী হৰেকৃষ্ণ দাসৰ দুহিতা। দেউতাকে স্থাপন কৰা হস্পিটেলৰ মহিলা আৰু শিশু চিকিৎসক ৰূপে তেওঁ সেৱা আগবঢ়াইছিল। ১৯০৯ চনত শিৱসাগৰত জন্ম গ্ৰহণ কৰা মহিলা চিকিৎসক ডাঃ নিৰ্মলা চলিহাৰ পিতৃ কালিপ্ৰসাদ চলিহা।কলিকতাৰ বহুকেইখন চিকিৎসালয়ত কাম কৰাৰ উপৰি ডিগবৈৰ অসম অইল কোম্পানীৰ চিকিৎসালয়ৰ প্ৰসূতি বিভাগত কেইবাবছৰো কাম কৰিছিল। ইণ্ডিয়ান মেডিকেল ৱমেনছ্ এছ'চিয়েচনৰ কোষাধ্যক্ষ হিচাপে কাৰ্যনিৰ্বাহ কৰা অসমীয়া ছোৱালী কমলা গোহাঁই হ'ল অধ্যাপক হীৰেন গোহাঁইৰ জ্যেষ্ঠা ভগ্নী। ডিব্ৰুগড়ৰ অসম চিকিৎসা মহাবিদ্যালয়ৰ পৰা এম.বি.বি.এছ. ডিগ্ৰী লাভ কৰা প্ৰথমগৰাকী মহিলা হ'ল ডাঃ নিৰ্মলা বৰুৱা। অসমৰ তিনিওখন চিকিৎসা মহাবিদ্যালয়ত (ডিব্ৰুগড়, গুৱাহাটী আৰু শিলচৰ) তেওঁ সেৱা আগবঢ়ায়।
অভিযান্ত্ৰিক ক্ষেত্ৰত অসমীয়া নাৰী
অভিযান্ত্ৰিক ক্ষেত্ৰত মহিলাৰ প্ৰবেশ ঘটে কুৰি শতিকাৰ পঞ্চম দশকত (১৯৫৫)। প্ৰথমগৰাকী মহিলা অভিযন্তা হৈছে ৰীতা দত্ত।
প্ৰথম পৰ্যায়ৰ আন কেইগৰাকীমান অসমীয়া মহিলা অভিযন্তা হ'ল-
ৰীতা ৰাজখোৱা আছিল অসম অভিযান্ত্ৰিক মহাবিদ্যালয়ৰ পৰা উত্তীৰ্ণ আৰু পিছলৈ তেওঁ গাৰ্লছ পলিটেকনিকৰ অধ্যক্ষা হিচাপে অৱসৰ গ্ৰহণ কৰে। বন্দিতা ফুকন হৈছে অইল ইণ্ডিয়াত চাকৰি কৰি ঔদ্যোগিক জগতত ভৰি দিয়া প্ৰথম গৰাকী মহিলা অভিযন্তা। ১৯৬০ চনত স্থাপন হোৱা যোৰহাট অভিযান্ত্ৰিক মহাবিদ্যালয়ত প্ৰথম ছাত্ৰীৰ নামভৰ্তি হয় ১৯৭৫ চনত। যান্ত্ৰিক বিভাগত ৰীতা শৰ্মা আৰু বৈদ্যুতিক অভিযান্ত্ৰিক বিভাগত অৰুন্ধতী দেৱী আৰু ৰুণিমা ৰহমান।১২০ খন আসনৰ বিপৰীতে ৩ গৰাকী ছোৱালী। ১৯৭৬,১৯৭৭ আৰু ১৯৭৯ চনত ছোৱালীৰ নামভৰ্তি ক্ৰমান্বয়ে শূন্য,এক আৰু এক। উল্লেখযোগ্য যে যোৰহাট অভিযান্ত্ৰিক মহাবিদ্যালয়ত ২০০৯ ৰ পৰা ২০১২ চনলৈকে নাম ভৰ্তি কৰা ছাত্ৰ-ছাত্ৰীৰ ১০১৬ জন ছাত্ৰ আৰু ২২০ গৰাকী ছাত্ৰী।
বিশুদ্ধ বিজ্ঞান গৱেষণাগাৰত অসমীয়া নাৰী
ভাৰতবৰ্ষত বিজ্ঞানৰ উচ্চ শিক্ষা লাভ কৰা মহিলাৰ ক্ষেত্ৰত বিশুদ্ধ বিজ্ঞান আৰু চিকিৎসা ক্ষেত্ৰৰ ডিগ্ৰীধাৰী হৈছে ক্ৰমে ৮৮% আৰু ৮%। অভিযান্ত্ৰিক আৰু প্ৰযুক্তি ক্ষেত্ৰত ৩%।
স্বাধীনতাৰ আগলৈকে অসমত বিজ্ঞান শিক্ষা লোৱা মহিলাৰ সংখ্যা নগণ্য আছিল। অসমৰ প্ৰথম গৰাকী মহিলা বিজ্ঞান স্নাতক হৈছে অমলপ্ৰভা দাস।
আন কেইগৰাকীমান অসমীয়া মহিলা বিজ্ঞান স্নাতক হৈছে- ১৯৪৮ চনত গুৱাহাটী বিশ্ববিদ্যালয় স্থাপিত হোৱাৰ পাছত ষাঠিৰ দশকৰ পৰাহে অসমত বিজ্ঞানৰ গৱেষণা আৰম্ভ হোৱা বুলি ক'ব পাৰি। ষাঠিৰ দশকত স্থাপন হোৱা ডিব্ৰুগড় বিশ্ববিদ্যালয়, ১৯১০ চনত টোকোলাই চাহ গৱেষণা কেন্দ্ৰ,সত্তৰ দশকত যোৰহাটত স্থাপন হোৱা অসম কৃষি বিশ্ববিদ্যালয়,আশীৰ দশকত গুৱাহাটীত স্থাপন হোৱা ইনষ্টিটিউট অৱ এডভান্সড ষ্টাডি ইন ছায়েন্স এণ্ড টেকনলজী, নবৈ দশকত স্থাপন হোৱা অসম বিশ্ববিদ্যালয়, তেজপুৰ বিশ্ববিদ্যালয়, চেণ্টাৰ অৱ প্লাজমা ফিজিক্স আদি কেইবাটাও অনুষ্ঠানে অসমত বিজ্ঞানৰ গৱেষণাৰ বাবে পূৰ্বতকৈ উন্নত পৰিৱেশ দিয়ে।
চান্দ সদাগৰ
thumb|ছয়গাঁৱৰ মঠপাৰা গাঁৱত অৱস্থিত মেৰঘৰৰ ধ্বংসাৱশেষ। চান্দ সদাগৰ (Chand Sadagar) হৈছে প্ৰাচীন অসমীয়া মনসা কাব্য বা বঙালী সাহিত্যৰ সুবিখ্যাত মংগলকাব্য মনসামংগল, শিৱ পুৰাণ আদিৰ চৰিত্ৰ লখিন্দৰৰ পিতৃ আৰু বেউলাৰ শহুৰ। তেওঁ প্ৰাচীন ভাৰতৰ চম্পক নগৰৰ এজন খুব ধনী তথা ক্ষমতাশালী বণিক আছিল। চান্দ সদাগৰৰ উপাখ্যানৰ লগত সৰ্পদেৱী মনসাৰ কাহিনীও জড়িত হৈ আছে। বৰ্তমানৰ দক্ষিণ কামৰূপ জিলাৰ ছয়গাঁৱত চান্দ সদাগৰ নিৰ্মিত মেৰঘৰৰ ধ্বংসাৱশেষ পোৱা যায়। তদুপৰি লোকগীতসমূহত বেউলা-লক্ষিন্দাৰৰ বিভিন্ন কাহিনীৰ উল্লেখে চান্দ সদাগৰৰ গুৰুত্ব বহন কৰে।
বংশধৰ
চান্দ সদাগৰৰ পত্নীৰ নাম আছিল সনেকা। লখিন্দৰ তেওঁৰ পুত্ৰ আছিল আৰু সাহেই ৰাজ্যৰ জীয়াৰী বেউলা আছিল চান্দ সদাগৰৰ বোৱাৰী তথা লখিন্দৰৰ পত্নী। পূৰ্বজন্মত বেউলা বাণাসুৰৰ জীয়েক ঊষা আৰু লখিন্দৰ প্ৰদ্যুম্নৰ পুত্ৰ তথা শ্ৰীকৃষ্ণৰ নাতি অনিৰুদ্ধ আছিল বুলি জনা যায়।
বাহ্যিক সংযোগ
শ্ৰেণী:হিন্দু কিংবদন্তি‎
ফিফাত দেশসমূহৰ সংকেতৰ তালিকা
ফিফা (FIFA)ত অংশগ্ৰহণ কৰা সদস্য বা অ-সদস্য দেশসমূহৰ বাবে তিনিটা আখৰৰ দেশীয় সংকেত (country code বা trigramme / trigram)থাকে| These are the official codes used by FIFA and its continental confederations (AFC, CAF, CONCACAF, CONMEBOL, OFC and UEFA) as name abbreviations of countries and dependent areas, in official competitions. The FIFA designations are also sometimes used outside of association football in other sports, e.g. snooker.
ফিফা সদস্যৰ সংকেতসমূহ
বৰ্তমান ২০৯ জন ফিফাৰ সদস্য আছে, প্ৰত্যেকৰে নিজস্ব দেশৰ সংকেত আছে।
সদস্য নোহোৱা ফিফাৰ সংকেতসমূহ
The following codes refer to countries or dependent areas that are currently not affiliated with FIFA, but whose codes either appear in the FIFA results database, or are used regularly by confederation websites.
অনিয়মিত সংকেতসমূহ
তলৰ ক'ডসমূহে বৰ্তমান ফিফাৰ সৈতে জড়িত নোহোৱা দেশ বা নিৰ্ভৰশীল অঞ্চলসমূহক বুজায়। যদিও তেওঁলোক তেওঁলোকৰ আঞ্চলিক কনফেডাৰেচনৰ সদস্য বা সহযোগী সদস্য, এই সংহিতাসমূহ ফিফাৰ যোগাযোগত নিয়মিতভাৱে ব্যৱহাৰ কৰা নহয়।
Obsolete country codes
The following codes are obsolete because a country has ceased to exist, changed its name, changed its code, or has become part of another country.
ফিফা, আই.অ.চি. আৰু আই.এচ.অ’ৰ পাৰ্থক্যসমূহ
Although most FIFA codes are the same as the International Olympic Committee country codes used for the Olympic Games, there are still some discrepancies:
There are also some countries that are affiliated to FIFA and not to the International Olympic Committee, and vice-versa:
লীলা মজুমদাৰ
লীলা মজুমদাৰ (Leela Majumdar; জন্ম: ৰায় ২৬ ফেব্ৰুৱাৰী, ১৯০৮ – ৫ এপ্ৰিল, ২০০৭)এগৰাকী ভাৰতীয় বঙালী সাহিত্যিক। কলকাতাৰ ৰায় পৰিয়ালৰ প্ৰমদাৰঞ্জন ৰায় আৰু সুৰমাদেৱীৰ জীয়ৰী। তেওঁৰ জন্ম হৈছিল ৰয় পৰিয়ালৰ গড়পাৰ ৰোডৰ ঘৰত। উপেন্দ্ৰকশোৰ ৰায় চৌধুৰী (যাৰ পৈতৃক নাম কামদাৰঞ্জন ৰায়) আছিল প্ৰমদাৰঞ্জনৰ ককায়েক আৰু লীলাৰ বৰদেউতাক। সেয়েহে লীলা সুকুমাৰ ৰায়ৰ খুৰাকৰ কন্য আৰু সত্যজিৎ ৰায়ৰ পেহীয়েক।
প্ৰাৰম্ভিক জীৱন
লীলা মজুমদাৰৰ মাক-দেউতাক আছিল সুৰমা দেৱী আৰু প্ৰমদা ৰঞ্জন ৰায়। প্ৰমদা ৰঞ্জন আছিল সত্যজিৎ ৰায়ৰ পিতৃ উপেন্দ্ৰ কিশোৰ ৰায় চৌধুৰীৰ কনিষ্ঠ ভাতৃ। লীলাই শৈশৱৰ দিনবোৰ শ্বিলঙত কটায়। তাত তেওঁ লৰেটো কনভেণ্টত অধ্যয়ন কৰিছিল। সুৰমা দেৱীক উপেন্দ্ৰ কিশোৰ চৌধুৰীয়ে দত্তক লৈছিল। লীলাৰ ককাদেউতাকে পত্নীৰ মৃত্যুৰ পিছত তেওঁৰ সৰু জীয়েক দুজনীক বন্ধুৰ তত্ত্বাৱধানত এৰি থৈ গৈছিল। ডাঙৰ ছোৱালীজনীক বৰ্ডিং হাউচলৈ পঠিয়াই দিয়া হয়। তেওঁৰ মাতৃপক্ষীয় ককাদেউতাক ৰামকুমাৰ ভট্টাচাৰ্যই সন্ন্যাস গ্ৰহণ কৰে আৰু ৰামানন্দ ভাৰতী নাম লয়। ৰামানন্দ ভাৰতী প্ৰথম ভাৰতীয়, যিয়ে কৈলাস আৰু মানস সৰোবৰ ভ্ৰমণ কৰিছিল আৰু এই ভ্ৰমণ সম্পৰ্কে তেওঁ এখন গ্ৰন্থও প্ৰণয়ন কৰিছিল।
১৯১৯ চনত তেওঁৰ পিতৃ কলিকতালৈ বদলি হয় আৰু তেওঁ ছেইণ্টজন ডাইছেচান স্কুলত নামভৰ্তি কৰে। তাৰ পৰাই তেওঁ মেট্ৰিক পৰীক্ষাত অৱতীৰ্ণ হয়। ১৯২৪ চনত মেট্ৰিক পৰীক্ষাত তেওঁ ছোৱালীৰ ভিতৰত দ্বিতীয় স্থান লাভ কৰিছিল। কলিকতা বিশ্ববিদ্যালয়ৰ পৰা ইংৰাজী সাহিত্যত স্নাতক (সন্মান) আৰু স্নাতকোত্তৰত তেওঁ প্ৰথম স্থান অধিকাৰ কৰে। তেওঁৰ পৰিয়ালটোৱে শিশু সাহিত্যলৈ এক উল্লেখযোগ্য বৰঙণি আগবঢ়াইছে। সুনীল গংগোপাধ্যায়ৰ মতে, ঠাকুৰ পৰিয়ালে যেনেকৈ ডাঙৰৰ বাবে নাটক, গীত আৰু সাহিত্যৰ দ্বাৰা মনোৰঞ্জন কৰিছিল, তেনেকৈ ৰায় চৌধুৰীৰ পৰিয়ালে বঙালী ভাষাত শিশু সাহিত্যৰ ভেটি স্থাপনৰ দায়িত্ব লৈছিল।
সৃষ্টি
মজুমদাৰৰ এখন অসম্পূৰ্ণ গ্ৰন্থতালিকাত চুটিগল্পৰ সংকলন, যুটীয়াভাবে ৰচিত পাঁচখন গ্ৰন্থ, ৯খন অনূদিত গ্ৰন্থ আৰু ১৯খন সম্পাদিত গ্ৰন্থকে ধৰি ১২৫খন গ্ৰন্থৰ তালিকা দিয়া হৈছে।
তেওঁৰ প্ৰথম প্ৰকাশিত গ্ৰন্থ আছিল বড্ডি নাথেৰ বাৰী (১৯৩৯)। কিন্তু তেওঁৰ দ্বিতীয়খন সংকলন দিন দুপুৰে (১৯৪৮) তথা ১৯৫০ দশকৰ পৰা তেওঁৰ অতুলনীয় শিশু ধ্ৰুপদী গ্ৰন্থসমূহেহে তেওঁলৈ যথেষ্ট খ্যাতি কঢ়িয়াই আনিছিল। তেওঁৰ হাস্যৰসত যথেষ্ট দখল আছিল যদিও ডিটেক্টিভ, হৰৰ আৰু ফেণ্টাচীও লিখিছিল।
তেওঁৰ আত্মজীৱনীমূলক গ্ৰন্থ পাকদাণ্ডীয়ে শ্বিলঙত কটোৱা তেওঁৰ শৈশৱৰ দিন তথা শান্তিনিকেতন আৰু অল ইণ্ডিয়া ৰেডিঅ'ৰ প্ৰাৰম্ভিক বছৰবোৰৰ বিষয়েও এক অন্তৰ্দৃষ্টি প্ৰদান কৰে।
শিশু সাহিত্যৰ এলানি জিলিকি থকা গ্ৰন্থৰ উপৰিও তেওঁ এখন ৰন্ধন গ্ৰন্থ, এখন প্ৰাপ্তবয়স্কৰ উপন্যাস শ্ৰীমতী, চীনা লন্থন, আৰু ৰবীন্দ্ৰনাথ ঠাকুৰৰ জীৱনীও লিখিছিল। অবনীন্দ্ৰনাথ ঠাকুৰৰ বিষয়ে বক্তৃতা প্ৰদান কৰাৰ লগতে তেওঁৰ শিল্প বিষয়ক লেখাসমূহ ইংৰাজীলৈ অনুবাদ কৰে। তেওঁ জনাথন চুইফটৰ গালিভাৰ ট্ৰেভেলছ আৰু আৰ্নেষ্ট হেমিংৱেৰ দ্য অল্ড মেন এণ্ড দ্য চি বঙালীলৈ অনুবাদ কৰে।
তথ্যউৎস
শ্ৰেণী:বঙালী সাহিত্যিক শ্ৰেণী:বঙালী ব্যক্তি
নিৰ্মলা বৰুৱা
ডাঃ নিৰ্মলা বৰুৱা হৈছে এগৰাকী অসমীয়া মহিলা চিকিৎসক। তেখেত ডিব্ৰুগড়ৰ অসম চিকিৎসা মহাবিদ্যালয়ৰ পৰা এম.বি.বি.এছ. ডিগ্ৰী লাভ কৰা প্ৰথমগৰাকী মহিলা।
ব্যক্তিগত জীৱন
তেওঁৰ দুৰাৰোগ্য কৰ্কট ৰোগত আক্ৰান্ত হৈ মৃত্যু হৈছিল।
শিক্ষাজীৱন
১৯৪৭ চনৰ নৱেম্বৰ মাহৰ তিনি তাৰিখে অসম চিকিৎসা মহাবিদ্যালয় আনুষ্ঠানিক ভাৱে প্ৰতিষ্ঠা কৰা হয়। নিৰ্মলা বৰুৱাই এই ডিব্ৰুগড় চিকিৎসা মহাবিদ্যালয়ৰ পৰা এম.বি.বি.এছ. ডিগ্ৰী লাভ কৰে।
কৰ্মজীৱন
অসমৰ ডিব্ৰুগড়, গুৱাহাটী আৰু শিলচৰ, এই তিনিওখন চিকিৎসা মহাবিদ্যালয়ত ডাঃ নিৰ্মলা বৰুৱাই সেৱা আগবঢ়ায়। তেওঁ গুৱাহাটী চিকিৎসা মহাবিদ্যালয়ৰ স্ত্ৰী-ৰোগ আৰু প্ৰসূতি বিভাগৰ অধ্যাপিকা হিচাপে অৱসৰ গ্ৰহণ কৰিছিল।
তথ্যউৎস
শ্ৰেণী:অসমৰ ব্যক্তি শ্ৰেণী:অসমৰ মহিলা চিকিৎসক
য়ুবি
ইউবি, পূৰ্বে Cred Avenue নামেৰে পৰিচিত, এটা ভাৰতীয় ফিনটেক কোম্পানী যিয়ে নিজৰ ডিজিটেল প্লেটফৰ্মৰ জৰিয়তে বিত্তীয় প্ৰতিষ্ঠান, বেংক আৰু অন্যান্য ঋণদাতাৰ সৈতে ব্যৱসায়ক সংযোগ কৰে । গৌৰৱ কুমাৰে প্ৰতিষ্ঠা কৰা মুখ্য কাৰ্যালয় ভাৰতৰ চেন্নাইত অৱস্থিত। ২০২২ চনৰ মাৰ্চ মাহত ই ১.৩ বিলিয়ন মাৰ্কিন ডলাৰৰ ইউনিকৰ্ণ কোম্পানীত পৰিণত হয় ।
বেংগালুৰু, চেন্নাই, দিল্লী আৰু মুম্বাইতো এই কোম্পানীটোৰ কাৰ্যালয় আছে। ইয়াৰ উপৰিও ই MENA অঞ্চলত কাম কৰে। ই ২০২২ চনৰ জানুৱাৰী মাহলৈকে প্ৰায় ২,২০০ প্ৰতিষ্ঠানিক ঋণগ্ৰহণকাৰী আৰু ১১ লাখ খুচুৰা ঋণগ্ৰহণকাৰীক সহায় কৰিবলৈ প্ৰায় বিলিয়ন ডলাৰৰ লেনদেনৰ সুবিধা প্ৰদান কৰিছে।
ইতিহাস
২০২০ চনত গৌৰৱ কুমাৰে ক্ৰেডএভিনিউ নামেৰে এই কোম্পানীটো প্ৰতিষ্ঠা কৰিছিল, যিয়ে ইয়াৰ পূৰ্বে ভিৱ্ৰিটি কেপিটেল (২০১৭) আৰু ভিৱ্ৰিটি এচেট মেনেজমেণ্ট (২০১৭) প্ৰতিষ্ঠা কৰিছিল। ২০২১ চনৰ অক্টোবৰ মাহত ইউবিয়ে বাংগালুৰুত এটা প্ৰযুক্তি কেন্দ্ৰ স্থাপন কৰে য’ত মাৰ্কেটপ্লেছ, মোবাইল ইঞ্জিনিয়াৰিং, লোন, আৰু ইউজাৰ প্লেটফৰ্মৰ দল থাকে।
২০২২ চনৰ এপ্ৰিল মাহত Yubi Build নামৰ ৰিয়েল এষ্টেট আৰু আন্তঃগাঁথনিৰ বিত্তীয় মঞ্চ মুকলি কৰে। ২০২২ চনৰ মে’ মাহত কোম্পানীটোক ইউবি নামেৰে পুনৰ ব্ৰেণ্ড কৰা হয়। ২০২২ চনৰ অক্টোবৰ মাহত ডুবাইত ইয়াৰ গ্ৰুপ কোম্পানী স্পক্টোৰ বাবে এটা সহযোগী কোম্পানী স্থাপন কৰি মধ্যপ্ৰাচ্য আৰু উত্তৰ আফ্ৰিকা (MENA) অঞ্চলত প্ৰৱেশ কৰে। কোম্পানীটোৰ প্লেটফৰ্ম ব্যৱহাৰ কৰি ফেডাৰেল বেংক, আইচিআইচিআই বেংক, ষ্টেট বেংক অৱ ইণ্ডিয়া, এক্সিছ বেংক, কোটক মহিন্দ্ৰা বেংক, এছবিএম বেংক ইণ্ডিয়া, ইণ্ডিয়ান বেংক আৰু ইউনিয়ন বেংক অৱ ইণ্ডিয়াকে ধৰি ৫০০ৰো অধিক ঋণদাতাই আছে।
অধিগ্ৰহণ
২০২২ চনৰ ফেব্ৰুৱাৰী মাহত ইউবিয়ে মুম্বাই ভিত্তিক কৃত্ৰিম বুদ্ধিমত্তা আৰু মেচিন লাৰ্নিং চালিত ঋণ আদায়ৰ মঞ্চ স্পক্টোৰ ৭৫.১% অংশীদাৰিত্ব ৪০০ কোটি ₹ লাভ কৰে। ২০২২ চনৰ এপ্ৰিল মাহত ই কৰ্প’ৰেট ক্ৰেডিট আণ্ডাৰৰাইটিং কোম্পানী কৰ্প’ৰেটত ₹ ১০০ কোটি মূল্যৰ সংখ্যাগৰিষ্ঠ অংশীদাৰিত্ব লাভ কৰে।
বিত্তীয় বৃত্তান্ত
২০২১ চনত কোম্পানীটোৱে চেকুয়া কেপিটেল, লাইটস্পীড ভেঞ্চাৰ পাৰ্টনাৰ্ছ, টিভিএছ কেপিটেল ফাণ্ডছ আৰু লাইটৰকৰ পৰা ৯ কোটি মাৰ্কিন ডলাৰ সংগ্ৰহ কৰে। ২০২১ চনত ভাৰতীয় কোম্পানী এটাৰ বাবে ইকুইটিৰ জৰিয়তে ছিৰিজ এৰ সৰ্ববৃহৎ পুঁজি আছিল ২০২২ চনৰ মাৰ্চ মাহত ই ইনচাইট পাৰ্টনাৰ্ছ, বি কেপিটেল গ্ৰুপ, ড্ৰেগনিয়াৰ ইনভেষ্টমেণ্ট গ্ৰুপ আৰু বৰ্তমানৰ বিনিয়োগকাৰীৰ নেতৃত্বত ইয়াৰ ছিৰিজ বি ফাণ্ডিং ৰাউণ্ডত ১৩৭ মিলিয়ন ডলাৰ সংগ্ৰহ কৰাৰ পিছত ইউনিকৰ্ণ ষ্টাৰ্টআপত পৰিণত হয়।
বঁটা
ইউবিক ২০২১ চনত ভাৰতীয় ব্যৱসায়ী চেম্বাৰৰ পৰা আইএমচি ডিজিটেল প্ৰযুক্তি বঁটাৰে সন্মানিত কৰা হৈছিল। ২০২২ চনত ফ্ৰেঞ্চাইজি ইণ্ডিয়া আলোচনীয়ে ক্ষুদ্ৰ ব্যৱসায় বঁটাত বছৰৰ ষ্টাৰ্টআপ হিচাপে নিৰ্বাচিত কৰে। ইয়াৰ প্ৰতিষ্ঠাপক গৌৰৱ কুমাৰক চনত ফৰ্চুন ইণ্ডিয়াৰ ৪০ বছৰ অনুৰ্ধৰ ৪০ বছৰৰ তালিকাত অন্তৰ্ভুক্ত কৰা হয়। ফৰ্বছ ইণ্ডিয়াই টাইকুনছ অৱ টুম’ৰ’ ২০২১ৰ তালিকাত গৌৰৱ কুমাৰক তালিকাভুক্ত কৰে।
লগতে চাওক
১) ইউনিকৰ্ণ ষ্টাৰ্টআপ কোম্পানীসমূহৰ তালিকা
যন্ত্ৰ শিক্ষণ
যন্ত্ৰ শিক্ষণ বা মেশ্বিন লাৰ্নিং এটা কম্পিউটাৰ বিজ্ঞানৰ বিষয় । "কৃত্ৰিম বুদ্ধিমত্তা" বা "আৰ্টিফিচিয়েল ইণ্টেলিজেন্স"-অৰ অধ্যয়নৰ লগত জড়িত "পেটাৰ্ন ৰিকগ্‌নিশ্যন" আৰু "কম্পিউটেশ্যনেল লাৰ্নিং থিয়'ৰি"ৰ পৰা এই বিষয় উদ্ভুদ হৈছে ।
মেশ্বিন লাৰ্নিঙত এলগৰিথমৰ গঠন আৰু গৱেষণা সম্পৰ্কে অধ্যয়ন কৰা হয়। এই এলগৰিথম বোৰে নিজে নিজে জ্ঞান আহৰণ (শিকি) কৰি নিজকে নিজে উন্নীত কৰি ভৱিষ্যতৰ তথ্য সম্পৰ্কে অনুমান লগাব পাৰে। । ইহঁতে প্ৰাপ্ত তথ্যৰ আধাৰত সমাধান কৰিবলগা সমস্যাৰ এক গাণিতিক মডেল তৈয়াৰ কৰি তাৰ সহায়ত ভৱিষ্যতৰ অনুমান লগাব বা সিদ্ধান্ত ল'ব পাৰে ।
তথ্যসূত্ৰ
শ্ৰেণী:কম্পিউটাৰ বিজ্ঞান
কংসাৰি ঠাকুৰ
কংসাৰি ঠাকুৰ (১৬-১৭ শতিকা) মাধৱদেৱৰ শিষ্য আছিল আৰু দক্ষিণ কামৰূপৰ বিখ্যাত 'চমৰীয়া সত্ৰ'ৰ প্ৰতিষ্ঠা কৰিছিল। এখেত বৰ বিষ্ণু আতা আৰু দক্ষিণ কুলীয়া বিষ্ণু নামেও জনাজাত। কংসাৰি ঠাকুৰৰ জন্ম বৰ কৰৈবাৰীত। নাও বুৰি সকলো সা-সম্পত্তি হেৰোৱাত এগৰাকী ধনী সাউদৰ ঘৰত থাকিবলৈ লয় আৰু সাউদৰ জীয়েকৰ পাণি গ্ৰহন কৰে। খেতিৰ বাবে কঠিয়া বিচাৰি এৰাতি নাৰায়ণ দাস ঠাকুৰ আতাৰ ঘৰত থাকোঁতে শংকৰদেৱৰ ভক্তি ধৰ্মৰ কথা শুনি ভক্ত হ'বলৈ আগ্ৰহ প্ৰকাশ কৰে। পাছত মাধৱদেৱে তেখেতক শৰণ দি 'বিষ্ণু' নাম প্ৰদান কৰে। ঘৰলে উভতি গৈ মালচাত সত্ৰ স্থাপন কৰে। মাধৱদেৱেই ধৰ্মপ্ৰচাৰৰ বাবে তেখেতক দক্ষিণকুললৈ যাবলৈ পৰামৰ্শ দিয়ে। সেই বাবেই 'দক্ষিণকুলীয়া বিষ্ণু' নামেও জনাজাত হয়।
তথ্য সমল
শ্ৰেণী:সংক্ষিপ্ত জীৱনী
কৃষ্ণচূড়া
কৃষ্ণচূড়া এক বৃক্ষ জাতীয় উদ্ভিদ। ইয়াৰ বৈজ্ঞানিক নাম Delonix regia। এই গছ চমৎকাৰ পত্ৰ-পল্লৱ আৰু জুইৰ দৰে ৰঙা কৃষ্ণচূড়া ফুলৰ বাবে প্ৰসিদ্ধ। ই Fabaceae পৰিয়ালৰ অন্তৰ্ভুক্ত। কৃষ্ণচূড়াক গুলমোহৰ বুলিও কোৱা হয়। ।
বৰ্ণনা
কৃষ্ণচূড়া গছৰ ৰঙা, কমলা, হালধীয়া ফুল আৰু উজ্জ্বল সেউজীয়া পাতে ইয়াক দৃষ্টিনন্দন কৰি তোলে। কৃষ্ণচূড়া মাদাগাস্কাৰৰ শুষ্ক পৰ্ণপাতি বৃক্ষৰ অৰণ্যত পোৱা যায়। অৰণ্যত ই বিলুপ্ত প্ৰায়। সৌন্দৰ্য বৰ্ধক গুণৰ উপৰিও এই গছ উষ্ণ জলবায়ুত ছাঁ দিবলৈ বিশেষভাবে উপযুক্ত। কৃষ্ণচূড়া উদ্ভিদ উচ্চতাত কম (সৰ্বোচ্চ ১২ মিটাৰ) হলেও ডাল-পাতেৰে ই বহু অঞ্চল আৱৰি থাকে। শুষ্ক অঞ্চলত গ্ৰীষ্মকালত কৃষ্ণচূড়াৰ পাত সৰি গলেও নাতিশীতোষ্ণ অঞ্চলত ই চিৰসেউজীয়া।
ফুল আৰু পাত
কৃষ্ণচূড়া ফুলৰ ৰং উজ্জ্বল ৰঙা। ভাৰত উপমহাদেশত বসন্ত কালত ইয়াৰ ফুল ফুলে। ফুলবোৰ চাৰিটা পাপৰি যুক্ত। পাপবোৰ প্ৰায় ৮ ছেণ্টিমিটাৰলৈ দীঘল হব পাৰে। কৃষ্ণচুড়া জটিল পত্ৰ বিশিষ্ট আৰু উজ্জ্বল সেউজীয়া। প্ৰতিটো পাত ৩০-৫০ ছেণ্টিমিটাৰ দীঘল আৰু ২০-৪০টা উপপত্ৰ বিশিষ্ট।
পৰিবেশ
কৃষ্ণচূড়াৰ বাবে উষ্ণ বা প্ৰায়-উষ্ণ জলবায়ুৰ দৰকাৰ। এই বৃক্ষ শুষ্ক আৰু লৱণাক্ত অৱস্থা সহ্য কৰিব পাৰে। কেৰেবিয়ান অঞ্চল, আফ্ৰিকা, হংকং, তাইৱান, দক্ষিণ চীন, বাংলাদেশ, ভাৰত সহ বিশ্বৰ অনেক দেশত কৃষ্ণচূড়া পোৱা যায়। আমেৰিকা যুক্তৰাষ্ট্ৰত কৃষ্ণচূড়া কেৱল মাত্ৰ দক্ষিণ ফ্ল'ৰিডা, দক্ষিণ পশ্চিম ফ্ল'ৰিডা, টেক্সাচৰ ৰিঅ' গ্ৰাণ্ড উপত্যকাত পোৱা যায়।
তথ্য সংগ্ৰহ
শ্ৰেণী:বৃক্ষ শ্ৰেণী:ফুল
বৈৰাতী নৃত্য
বৈৰাতী নৃত্য (Bairati dance) পশ্চিমবংগৰ ঠাইবিশেষে প্ৰচলিত এক লোকনৃত্য৷ সাধাৰণতে বিয়াৰ অনুষ্ঠানৰ লগত সংগতি ৰাখি এই নৃত্য নচা হয়৷ পশ্চিম বংগৰ কোচবিহাৰ জিলা এলেকাৰ গ্ৰামীণ জনজীৱনত এই নৃত্যৰ প্ৰভাৱ বেছি৷ আগৰ দিনত বিয়াৰ দিন ঠিক হোৱাৰ পৰা কইনা বিদায়লৈকে বিভিন্ন পৰ্বত এই নৃত্য চলি থাকে৷ এই নৃত্যত কেৱল বিবাহিতা মহিলাসকলেহে অংশ গ্ৰহণ কৰে৷ বিয়াৰ দৰা-কইনা উভয়ৰে সৈতে মিতিৰালি থকা কোনো মহিলাক “বৈৰাতী’’ হিচাপে নিৰ্বাচন কৰা হয়৷ বৈৰাতী হোৱাৰ উপযুক্ত দৰা-কইনাৰ সম্পৰ্কীয় কোনো নাথাকিলে গাঁৱৰ কোনো মহিলাক বৈৰাতী কৰি অনা হয়৷ বৈৰাতীৰ ওপৰতে গোটেই বিয়াখনৰ সকলো সামাজিক আচাৰ-অনুষ্ঠান সুচাৰুৰূপে পালনৰ দায়িত্ব থাকে৷ বিয়াৰ প্ৰতিটো পৰ্বৰে বেলেগ বেলেগ গীত গাই মহিলাসকলে বৈৰাতী নৃত্য পৰিৱেশন কৰে৷ কইনাঘৰত কইনা বৰণ কৰা সময়ত কইনাৰ চাৰিওফালে আৰু দৰা আহিলে, দৰা বৰণৰ সময়ত দৰাক ঘেৰি ধৰি এই নৃত্য নচা হয়৷ সাধাৰণ আৰু পৰিপাটী সাজ পৰিধান কৰি বৈৰাতীয়ে বিয়াঘৰৰ আন মহিলাসকলক লৈ নৃত্য কৰে৷ নাচৰ সময়ত বৈৰাতীৰ হাতত “চাইলন’’ থাকে, অৰ্থাৎ বৰণ-ডলা থাকে৷ সাধাৰণ ডলাতকৈ কাণটো বেছি ওখ এই ডলাত থাকে বৰণৰ সামগ্ৰী, আঠিয়া কল আৰু জ্বলি থকা চাকি৷
বৈৰাতী নৃত্যৰ বাদ্যযন্ত্ৰ হ’ল, চাহনাই, কাৰখা, টাসি (ঢোলক), বোম (ড্ৰাম) আদিৰ লগত আন থলুৱা বাদ্য৷ বৰ্তমান মঞ্চ মাধ্যমত বৈৰাতী নৃত্যক বৰণ নাচ নামেৰেও জনা যায়৷ এই নাচৰ যোগেৰে সন্মানীয় আমন্ত্ৰিত ব্যক্তিক বৰণ কৰা হয়৷
চাইলন বাতি চাইলন চায় ঐনা নাকেৰ নোলোক ঢুল খেলায় ওকি ও ৰে শ্বশুৰ দুলালী আই মোৰ আচ্ছা বৰণ বৰিয়া নেও ৰে৷
তথ্য সূত্ৰ
শ্ৰেণী:লোক-নৃত্য
ভূটান
ভূটান (Bhutan) বা ভোটদেশ দক্ষিণ এছিয়াৰ এখন ৰাজতন্ত্ৰ। দেশখন ভাৰতীয় উপমহাদেশৰ হিমালয় পৰ্বতমালাৰ পূৰ্বাংশে অৱস্থিত। ভুটানৰ উত্তৰে চীনৰ তিব্বত স্বায়ত্তশাসিত অঞ্চল, আৰু দক্ষিণ, পূৱ তথা পশ্চিমে ভাৰতবৰ্ষ অৱস্থিত। ভূটানৰ শব্দটো সংস্কৃত শব্দ "ভূ-উত্থান" পৰা আহিছে, অৰ্থাৎ উচ্চভূমি। ভূটান ছাৰ্কৰ (SAARC) এখন সদস্য ৰাষ্ট্ৰ। ভুটানৰ ৰাজধানীৰ নাম হৈছে থিম্ফু।
অতীত কালত ভূটান পাহাৰৰ উপত্যকা অনেক ৰাজ্যত বিভক্ত আছিল। ১৬শ শতিকাত এখন ধৰ্মীয় ৰাষ্ট্ৰ হিচাবে ইয়াৰ আৱিৰ্ভাব ঘটে। ১৯০৭ চনত ওয়াংচুক বংশই দেশখনৰ শাসন চলাই আছিল। ১৯৫০ দশক পৰ্য্যন্ত ভূটান এখন বিচ্ছিন্ন দেশ আছিল। ১৯৬০ দশকত ভাৰতৰ পৰা অৰ্থনৈতিক সাহায্য লাভ কৰি দেশখন এখন আধুনিক ৰাষ্ট্ৰলৈ ৰূপান্তৰিত হৈছিল। তেতিয়া ই বিশ্বৰ অনুন্নত দেশসমূহৰ ভিতৰত এখন আছিল।
নামৰ উৎপত্তি
ভূটানৰ নামৰ উৎপত্তি সংস্কৃত শব্দ "ভূ-উত্থান", (অৰ্থাৎ উচ্চভূমি) পৰা হৈছে। অন্য মতে, ভোটস-আন্ত, অৰ্থাৎ "তিব্বতৰ সীমান্ত"ৰ পৰা ভূটান শব্দটো আহিছে। যিহেতু ভূটান তিব্বতৰ দক্ষিণ দিশে অৱস্থিত।
মাটিকালি অনুসৰি দেশসমূহৰ তালিকা (ভৌগোলিক)
এই তালিকাখনত বিশ্বৰ কেইখনমান দেশৰ মাটিকালি (ৰৈখিক চিত্ৰ)ৰ তালিকা। ১,০০,০০০ বৰ্গ কিঃমিঃতকৈ অধিক মাটিকালিৰ দেশসমূহ সেউজীয়া ৰঙেৰে দেখুওৱা হৈছে। ইয়াৰ উপৰিও গেৰুৱা ৰঙেৰে সাৰ্বভৌম নোহোৱা অঞ্চলসমূহ সমূহ দেখুওৱা হৈছে (তুলনা কৰিবৰ বাবে)। মাটিকালিৰ ভিতৰত আভ্যন্তৰীণ জলভাগ (হ্ৰদ, নদী) অন্তৰ্ভূক্ত কৰা হৈছে। বিভিন্ন দেশে অধিকাৰ কৰা এণ্টাৰ্কটিকাৰ অঞ্চল সমূহ ইয়াত অন্তৰ্ভূক্ত কৰা হোৱা নাই। এই তালিকাখনৰ তথ্যসমূহ বিস্তৃতভাৱে জানিবৰ বাবে মাটিকালি অনুসৰি দেশসমূহৰ তালিকা চাওক।
ভূটান
ভূগোল
left|thumb|300px|ভুটানৰ মানচিত্ৰ (২০১০ অনুযায়ী) ভূটান পূব হিমালয়ৰ দক্ষিণ ঢালত অৱস্থিত। উত্তৰে তিব্বত তথা পশ্চিম আৰু দক্ষিণ দিশত ভাৰতবৰ্ষৰ ছিক্কিম, পশ্চিমবংগ, অসম আৰু অৰুণাচল প্ৰদেশে আৱৰি আছে। দক্ষিণ অঞ্চলত উচ্চতা ২০০ মিটাৰ (৬৬০ ফুট)ৰ পৰা ৭০০০ মিটাৰ (২৩,০০০ফুট)লৈকে দেখা যায়।
মাটিকালি অনুসৰি দেশসমূহৰ তালিকা (ভৌগোলিক)
লগতে চাওক
শ্ৰেণী:দেশৰ তালিকা
ভূটান
ভূগোল
ভুটানৰ আয়তন ৪৬,৫০০ বৰ্গকিলোমিটাৰ। থিম্ফু ভূটানৰ ৰাজধানী আৰু ই দেশখনৰ মধ্য-পশ্চিম অংশত অৱস্থিত। অন্যান্য চহৰৰ ভিতৰত, ফোয়েন্ত শোলিং, পুনাখা আৰু বুমথং উল্লেখযোগ্য। ভুটানৰ ভূ-প্ৰকৃতি পৰ্বতময়। উত্তৰে সুউচ্চ হিমালয় পৰ্বতমালা, মধ্য আৰু দক্ষিণভাগত পাহাৰ আৰু মালভূমি তথা দক্ষিণ প্ৰান্তসীমাত কিছু ছাভানা তৃণভূমি আৰু সমভূমি আছে। মধ্যভাগৰ মালভূমিৰ মধ্যকাৰ উপত্যকাতেই বেছিভাগ লোকে বসবাস কৰে। ভুটানৰ জলবায়ু উত্তৰত আল্পীয়, মধ্যত নাতিশীতোষ্ণ আৰু দক্ষিণত উপক্ৰান্তীয়; জুন পৰা ছেপ্টেম্বৰ পৰ্য্যন্ত মৌছুমী বায়ুৰ প্ৰভাৱৰ ফলত বৃষ্টিপাত হয়।
বহিৰ্বিশ্বৰপৰা বহুদিন বিচ্ছিন্ন হৈ থকাৰ কাৰণে ভুটানৰ প্ৰাণী আৰু উদ্ভিদৰ সৈতে এক অভয়াৰণ্য। ইয়াত বহু হাজাৰ দুৰ্লভ প্ৰজাতিৰ প্ৰাণী আৰু উদ্ভিদ দেখা পোৱা যায়। ভুটানৰ প্ৰায় ৭০% অঞ্চল অৰণ্যাবৃত।
প্ৰশাসনিক অঞ্চলসমূহ
ভূটানক মূলতঃ ২০টা যঙখাগ (Dzongkhag) অথবা জিলাত ভগোৱা হৈছে। এই জিলাসমূহ যঙখাগ ছ’গডু নামৰ সমিতিয়ে পৰিচালনা কৰে। নগৰ সমূহ থ্ৰমডে (Thromde) নামৰ সমিতিয়ে পৰিচালনা কৰে। গাঁওসমূহ গেৱগ (Gewog) নামৰ সমিতিয়ে পৰিচালনা কৰে।
জনগাঁথনি
thumb|150px|ওয়াংদি ফোদ্ৰাং উৎসৱত জাতীয় পোছাকৰ পৰিহিত ভূটানী লোক
ভুটানৰ অধিবাসীসকল ভুটানী নামে পৰিচিত। ২০০৫ চনৰ লোকপিয়ল অনুসৰি ভূটানত ৬,৭২,৪২৫ জন লোকে বাস কৰে। প্ৰতি বছৰে ভূটানৰ জনসংখ্যা ২% হাৰত বাঢ়িছে। জনসংখ্যাৰ ঘনত্ব প্ৰতি বৰ্গকিলোমিটাৰত ৪৫ জন। ভুটানৰ মুঠ জনসংখ্যাৰ প্ৰায় ৫০% দ্ৰুপকা জাতিৰ লোক। ইয়াৰ বাহিৰে ৩৫% লোক নেপালী আৰু বাকীসকল আদিবাসী বা অভিবাসী জাতি। দেশৰ প্ৰায় তিনি-চতুৰ্থাংশ লোক লামাবাদী বৌদ্ধধৰ্মত বিশ্বাস কৰে। বাকীসকলে ভাৰত আৰু নেপালী ধাৰাৰ হিন্দু ধৰ্ম পালন কৰে। ভুটানৰ চৰকাৰী ভাষা হৈছে “জোংখা”। ইয়াত বুমথাং-খা, শাৰচোপ-খা আৰু নেপালী ভাষাও প্ৰচলিত। ইংৰাজী ভাষাৰো শিক্ষা দিয়া হয়। ভূটানৰ সাক্ষৰতা হাৰ হৈছে প্ৰায় ৬০%। মুঠ জনসংখ্যাৰ প্ৰায় ৯৪% শতাংশ লোক কৃষি কৰ্মত নিয়োজিত। নিবনুৱাৰ হাৰ ৩.১% (২০০৫ চনৰ প্ৰাক্কলন)। জংখা ভাষা বা ভুটানী ভাষা ভূটানৰ চৰকাৰী ভাষা। ইয়াৰ বাহিৰেও ভূটানত প্ৰায় ১০টা ভাষা প্ৰচলিত। ইয়াৰ ভিতৰত বহু লক্ষাধিক লোকে নেপালী ভাষা ব্যৱহাৰ কৰা দেখা যায়। আন্তৰ্জাতিক ব্যৱসায় বাণিজ্য আৰু পৰ্যটন শিল্পৰ ক্ষেত্ৰত ইংৰাজী ভাষা ব্যৱহাৰ কৰা হয়।